text:
2 Bassekabaka 11
Endagaano Enkadde nʼEndagaano Empya
Asaliya ne Yekoyaasi
11 (A)Awo Asaliya nnyina Akaziya bwe yalaba mutabani we ng’afudde, n’atandika okusaanyaawo olulyo olulangira lwonna. 2 (B)Naye omumbejja Yekoseba muwala wa kabaka Yolaamu mwannyina Akaziya n’abba Yekoyaasi[a] n’amuggya mu balangira abaali bagenda okuttibwa, n’abateeka ye n’omukuza we mu kisenge ekimu ng’abakweka Asaliya, era Yekoyaasi n’atattibwa. 3 N’abeera mu yeekaalu ya Mukama n’omukuza we okumala emyaka mukaaga, Asaliya nga y’afuga ensi.
4 (C)Mu mwaka ogw’omusanvu Yekoyaada n’atumya abaduumizi ab’ebibinja by’ekikumi, ab’oku Bakali n’abakuumi, ne babaleeta gy’ali mu yeekaalu ya Mukama. N’alagaana nabo endagaano, n’abalayiriza mu yeekaalu ya Mukama, n’oluvannyuma n’abalaga mutabani wa kabaka. 5 (D)N’abawa ebiragiro bino nti, “Kino kye muteekwa okukola: kimu kya kusatu ku kibinja ekikuuma ku ssabbiiti, kye kinaakuumanga olubiri lwa kabaka, 6 n’ekimu kya kusatu ekirala ne kikuuma Omulyango Suuli, n’ekimu kya kusatu ekirala ne kikuuma emanju w’omulyango ewabeera abakuumi abakuuma yeekaalu mu mpalo; 7 n’ebibiina byammwe ebibiri ebitatera kukuuma ku ssabbiiti, mwenna mugenda kuvunaanyizibwa okukuuma yeekaalu ya Mukama ku lwa kabaka. 8 Era muneetooloola kabaka enjuuyi zonna, buli muntu ng’akutte ebyokulwanyisa bye mu mukono gwe, ne buli anaŋŋaanga okubasemberera attibwe. Mukuumenga kabaka butiribiri, bw’anaafulumanga ne bw’anaayingiranga.”
9 Abaduumizi ab’ebibinja b’ekikumi ne bakola byonna nga Yekoyaada kabona bwe yalagira, buli omu n’afuna abasajja be, abaali ab’okukola ku ssabbiiti, n’abaali bamaze oluwalo lwabwe, ne bajja eri Yekoyaada kabona. 10 (E)Kabona n’awa abaduumizi amafumu n’engabo ebyali ebya kabaka Dawudi, ebyali mu yeekaalu ya Mukama, 11 buli mukuumi n’ayimirira n’ebyokulwanyisa bye nga beetoolodde kabaka enjuuyi zonna, okuliraana ekyoto ne yeekaalu okuva ku luuyi olw’obukiikaddyo okutuuka ku luuyi olw’obukiikakkono.
12 (F)Awo Yekoyaada n’afulumya mutabani wa kabaka, n’amutikkira engule, n’amuwa n’endagaano gye baali bakoze, ne bamufuula kabaka. N’afukibwako amafuta, abantu ne bakuba mu ngalo nga bwe bayogera mu ddoboozi ery’omwanguka nti, “Wangaala kabaka!” 13 Asaliya bwe yawulira oluyoogaano lw’abakuumi n’olw’abantu, n’alaga eri abantu ku yeekaalu ya Mukama. 14 (G)Bwe yatunula, laba, nga kabaka ayimiridde awali empagi, ng’empisa bwe yabanga, n’abaami n’abafuuwa amakondeere nga bayimiridde okuliraana kabaka, n’abantu bonna ab’omu nsi nga basanyuka era nga bwe bafuuwa amakondeere. Awo Asaliya n’ayuza ebyambalo bye, n’aleekaanira waggulu nti, “Bujeemu, bujeemu!”
15 (H)Amangwago Yekoyaada kabona n’alagira abaduumizi ab’ebibinja b’ekikumi, abaali bakulira eggye nti, “Mumufulumye wakati w’ennyiriri, na buli amugoberera mumutte n’ekitala.” Kabona yali agambye nti, “Temumuttira mu yeekaalu ya Mukama.” 16 (I)Ne bakwata Asaliya, ng’anaatera okuyita mu mulyango gw’embalaasi w’eziyingira mu luggya lw’olubiri, ne bamuttira awo.
17 (J)Awo Yekoyaada n’akola endagaano ne Mukama, ne kabaka n’abantu, nti banaabeera abantu ba Mukama, era n’akola n’endagaano ne kabaka n’abantu. 18 (K)Abantu bonna ab’omu nsi ne bagenda ku ssabo lya Baali ne balimenyaamenya; ne bamenyaamenya ebyoto n’ebifaananyi, era ne battira Matani kabona wa Baali mu maaso g’ebyoto ebyo.
Yekoyaada kabona n’ateekawo abakuumi ku yeekaalu ya Mukama. 19 (L)Awo n’alaga n’abaduumizi ab’ebibinja b’ekikumi, n’Abakali, n’abakuumi, n’abantu bonna ab’omu nsi ku yeekaalu, n’aggyayo kabaka mu yeekaalu ya Mukama n’amutwala mu lubiri ng’ayita mu mulyango ogw’abakuumi. Kabaka n’atuula ku ntebe ey’obwakabaka, 20 (M)abantu bonna ab’omu nsi ne bajaguza, n’ekibuga n’ekitereera, kubanga Asaliya yali attiddwa n’ekitala okumpi n’olubiri.
21 Yekoyaasi yali aweza emyaka musanvu bwe yatandika okufuga.
Footnotes
- 11:2 Yekoyaasi yali tannaweza mwaka gumu, nga n’okuggibwa ku mabeere tannaggibwako (lunny 31; 12:1)
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


c: text/html

text:
Ttiimu y’eggwanga ey’omupiira ogw’ebigere eyaabakazi eya Crested Cranes, esitudde akawungeezi ka leero ku ssaawa 12 okuva ku kisaawe e Ntebe, egenze Morocco okwetaba mu mpaka za Africa Women Cup of Nations ez’omwaka guno.
Crested Cranes etambulidde mu nnyonyi ya Ethiopian Airlines nabazannyi 26 wamu n’omutendesi George William Lutalo.
Ekibinja kyonna kikulembeddwamu Agnes Mugena akulira omupiira gwabakazi mu FUFA.
Ttiimu eno egenda kutuukira mu kibuga Marrakech gy’egenda okukuba enkambi okumala ennaku 10, n’oluvanyuma eyolekere ekibuga Rabat ewagenda okubeera empaka zino.
Mu mpaka zino Uganda Created Cranes yatekebwa mu kibinja A n’abategesi aba Morocco, Burkina Faso ne Senegal.
Uganda egenda kuggulawo ne Senegal nga 3 July, ezeeko Morocco nga 5 July, esembyeyo Burkina Faso nga 8 July,2022.
Empaka za Africa Women Cup of Nations zigenda kubeerawo okuva nga 2 okutuuka nga 23 July,2022 mu kibuga Rabat ekya Morocco.
Bisakiddwa: Issah Kimbugwe

robotstxt: allowed

filter: keep


text:
Bya Issah Kimbugwe
St Mary’s Kitende yesozze oluzannya olwakamalirizo mu mpaka z’amasomero ga senior ez’omupiira ogw’ebigere, eza National Post Primary Chmpionships eziyindira mu Arua.
St. mary’s ekubye Kibuli SS goolo 3-1 mu semifinals.
Mu mpaka zákamalirizo St. Mary’s Kitende egenda kuttunka ne St Andrews Kaggwa Gombe, ewandeddemu Buddo SS goolo 2-0.
Omupiira ogwakamalirizo wakati wa St Mary’s Kitende ne St Andrews Kaggwa Gombe gugenda kuzanyibwa enkya ku lw’okutaano.
Wagenda kusookawo omupiira ogw’okulwanira ekifo eky’okusatu wakati wa Kibuli SS ne Buddo SS.
Ate mu mpaka za University Football League, Kyambogo University ekubye Bishop Staurt University goolo 3-0 e Kyambogo.
Empaka ziddamu enkya n’omupiira gumu, YMCA ng’ettunka ne St Lawrence University.


text:
Uganda Police Force ekutte omuntu era enoonya abalala 3 nga bano kigambibwa babadde bafera abantu mu bitundu by’e Wakiso nga beyita abakozi ba Uganda National Drug Authority.
Bano babadde batambulira mu motoka nnamba UBG 334A nga bafera aba clinic ne pharmacy mu Disitulikiti y’e Wakiso. Poliisi yategeezebwa ku bikolwa bino ebimenya amateeka bwetyo abakola mu CCTV Command Center e Nateete balagirwa okutandika okunoonya emotoka eno okuva nga 27/07/2020.
Bano babadde balondoola emotoka eno okuuka nga 24-8-2020 nga beyambisa kkamera enkettabikolwa emotoka eno nebagikwatira e Kawempe.
Poliisi esaba abantu okugiyambako okukwata abalala abasatu abadduse okuli omusajja ono omunene asibye ettaayi, omukyala ayambadde mask wamu n’omukyala omweru abadduse.Ye eyakwatiddwa ye Orombo Dawson.
Also read: Ensonga 5 lwaki Bobi Wine tatidde musango gwa Mabirizi.
Poliisi erabula abantu bonna era nebasaba okwekubira enduulu ku Poliisi eri okumpi singa eraba abantu nga abo mu bitundu byabwe kuba abakozi b’ekitongole kya National Drug Authority bwebaba bakola ebikwekweto babeera ne Poliisi


text:
Amawulire
Omwana afiiridde mu muliro
Omwana ow’emyaka 3 agyiridde mu nju. Jonathan Mukwasi yeeyafiiridde mu muliro ogwakutte enju era nga teyasobodde kulutonda Ayogerera poliisi mu bitundu bye bulambuli awabadde ekikangabwa kino , Diana Nandawula agamba nti akabenje kano wekagwiriddewo nga maama w’omwana agenze ku kaduuka Omuliro guno gwavudde ku musubbaawa
Etteeka ku bisiyaga liyise
Ebbago ly’etteeka erigufuula omusango okulya ebisiyaga liyise Ebbago lino liddiziddwa mu palamenti olwaleero nerikubaganyizibwaako ebirowoozo era n’oluvanyuma neriyisibwa Ekiteeso ekiyisa etteeka lino kireeteddwa omubaka Benson Obua nekiwagirwa ababaka abalala abatali bamu Obua agambye nti ebbago lino lijja kuyamba nnyo okutaasa naddala omujiji omuto oguli mu […]
Abakubwa obutayimbwa beeyongedde
Ng’ebula nnaku mbale ssekkukkulu etuuke, abantu abatwalibwa e Mulago nga bakubiddwa obutayimbwa nabo beeyongedde Mu mwezi gumu gwokka , abalwadde 100 n’omusobyo beebaweebwa ebitanda Akulira abalongoosa emitwe mu ddwaliro e Mulago, Dr Michael Muhummuza aamba nti abasinga okutwalibwa babeera bagoba ba bodaboda
Aba Pioneer baasi bacacanca
Abakampuni ya baasi eya Pioneer easy baasi kyaddaaki bafunye ku buweerero. Ekitongole ekiwoza ekya Uganda Revenue authority kibakkirizza okuddamu okusaabaza abantu mu kibuga Kampala oluvanyuma lw’enzikiriziganya ey’okusasula ebbanja ly’omusolo ery’obuwumbi 8 mu bitundutundu mu bbanga lya myaka 2. Akulira okukunganya amabanja mu kitongole kino , […]
Etteeka ku buseegu livumiriddwa
Okuyisa ebbago erikugira obusegu mu ggwanga kujjeemu abantu ab’enjawulo omwasi. Ebbaga lino lyayisiddwa palamenti olunaku olw’eggulo nga lirimu okuwera busikaati obwa mini saako n’okutangaaza ku musango omuntu gwaba azizza bwaba yenyigidde mu kintu ekisasanya buseegu era amateeka gaba galamula gatya ku nsonga eno. Wabula ye […]
Omusango gwa Lukwago teguwuliddwa
Okuwulira ogwawaabwa Loodimeeya ng’awakanya ekyokumugoba mu ofiisi kwongezeddwayo okutuusa nga 15th omwezi ogujja Oludda oluwaabi nga lukulembeddwamu Martin Mwangusha lutegezezza kooti nti minisita wa kampala Frank Tumwebaze nga ye mujulizi omukulu abadde tali mu ggwanga kale nga tasobodde kutuula naye kwogeraganyaamu ku misango gino. Lukwago […]
Ekizimbe kibisse abantu
Ekizimbe kiyiise nekibikka abantu abasoba mu 10. Ekizimbe kino kiri ku Shade Gardens a Mukono Omubaka akiikirira abantu b’omu kibuga kye Mukono Betty Nambooze agamba ekizimbe kino eky’emyaliiro 2 kiguddemu nekizikiramu abamu. Ategezezza nga poliisi bw’egezaako okusikayo abakyawagamidde mu bifunfugu nga era abataasiddwa badddusiddwaa mu […]
Ekizimbe kibisse abantu
Abantu abatannaba kutegerekeka muwendo beebabikiddwa ekizimbe mu kibuga kye Mukono Ekizimbe ekyogerwaako kwekuli ekifo ekirirwaamu ekimanyiddwa nga Shades restuarant and Bar mu kibuga Mukono. Abaziinya mooto batuuse mu kifo kino okuddukirira
Enteseganya ku loodimeeya zigudde butaka
Ali Mivule
December 19th, 2013
Enteseganya ezibadde zigenda mu maaso wakati wa gavumenti ne Loodi Mayor Erias Lukwago zigudde butaka. Bino byasanguziddwa akulira oludda oluvuganya gavumenti mu Parlaiment Nathan Nandala Mafaabi. Mafaabi agambye nti gavumenti egaanyi okwetema ku nsonga ezitali zimu nga buli kimu esika ezza waayo. Ono abadde mu palamenti […]
Etteeka ku buseegu liyise
Ali Mivule
December 19th, 2013
Parliament olunaku olwaleero eyisizza eteeka eriwera obuseeggu mu ggwanga. Kati gufuuse musango okutambuza ,okutunda wamu n’okulaba mu lujudde ebifananyi eby’obuseegu. Etteka lino era liwera okuyingiza wamu n’okufulumya eggwanga ebifaananyi eby’obuseeggu. Minister w’empisa n’obuntu bulamu Fr Simon Lokodo agambye nti etteeka lino lyakuyamba okutaasa abaana […]


text:
Ekyamateeka Olwokubiri 10
Endagaano Enkadde nʼEndagaano Empya
Ebipande eby’Amayinja Ebyokubiri Okwawandiikwa Amateeka
10 (A)Mu kiseera ekyo Mukama Katonda n’aŋŋamba nti, “Tema mu jjinja ebipande bibiri eby’amayinja ebifaanana nga biri ebyasooka, era obajje n’Essanduuko ey’omuti, olyoke oyambuke gye ndi ku lusozi. 2 (B)Nzija kuwandiika ku bipande ebyo ebigambo ebyali ku bipande ebyasooka, bye wayasa; olyoke obiteeke mu Ssanduuko.”
3 (C)Bwe ntyo ne mbajja Essanduuko mu muti ogw’akasiya, ne ntema ne mu jjinja ebipande bibiri eby’amayinja nga bifaanana nga biri ebyasooka, ne ndyoka nyambuka ku lusozi nga nkutte ebipande byombi mu ngalo zange. 4 (D)Mukama Katonda n’awandiika ku bipande ebyo ebigambo bye yali awandiise ku bipande biri ebyasooka, ge Mateeka Ekkumi ge yali abalangiridde ku lusozi ng’ali wakati mu muliro, ku lunaku lwe mwakuŋŋaanirako. Mukama Katonda n’abinkwasa. 5 (E)Bwe ntyo ne nkyusa obuwufu ne nzikirira okuva ku lusozi, ebipande ne mbiteeka mu Ssanduuko gye nabajja, nga Mukama Katonda bwe yandagira, ne kaakano mwe biri.
6 (F)Abaana ba Isirayiri ne batambula okuva e Beeru Beneyaakani ne batuuka e Mosera. Awo Alooni we yafiira era we yaziikibwa. Mutabani we Eriyazaali n’amusikira n’atandika okukola emirimu gya Alooni egy’Obwakabona. 7 (G)Bwe baava awo ne batambula okutuuka e Gudugoda; bwe baava e Gudugoda ne batuuka e Yotubasa, nga mu nsi eyo mulimu emigga egyali gikulukuta amazzi. 8 (H)Mu kiseera ekyo Mukama n’ayawula ekika kya Leevi okusitulanga Essanduuko ey’Endagaano ya Mukama, n’okuyimiriranga mu maaso ga Mukama Katonda, n’okwatulanga emikisa gye mu linnya lye, nga bwe bakyakola n’okutuusa leero. 9 (I)Noolwekyo Abaleevi tebaafuna mugabo wadde ekitundu eky’obusika mu nsi ensuubize nga baganda baabwe ab’ebika ebirala bwe baafuna; kubanga Mukama bwe busika bwabwe, nga Mukama Katonda wo bwe yabagamba.
10 (J)Nabeerayo ku lusozi ne mmalayo ennaku amakumi ana, emisana n’ekiro, ng’omulundi guli ogwasooka. Ne ku mulundi guno Mukama yampuliriza. Mukama Katonda yali tayagala kukuzikiriza. 11 Mukama n’aŋŋamba nti, “Genda okulembere abantu, bakwate olugendo lwabwe, bayingire mu nsi gye nalayirira bajjajjaabwe okugibawa, bagyefunire.”
Ebikulu Katonda bye Yeetaaga
12 (K)Kale nno, ggwe Isirayiri, kiki Mukama Katonda wo ky’akwetaagako wabula okutya Mukama Katonda wo, okutambuliranga mu makubo ge gonna, n’okumwagalanga, n’okuweerezanga Mukama Katonda wo n’omutima gwo gwonna n’emmeeme yo yonna, 13 n’okugonderanga amateeka ga Mukama n’ebiragiro bye, nga bwe nkukuutira leero olw’obulungi bwo?
14 (L)Laba, Mukama Katonda wo ye nannyini ggulu, era n’eggulu erisinga okuba waggulu ennyo nalyo lirye, n’ensi ne byonna ebigirimu. 15 (M)Kyokka era Mukama yakwana bajjajjaabo n’abaagala nnyo, ne yeerondera mmwe, bazzukulu baabwe, okubeera ku ntikko y’amawanga gonna nga bwe kiri leero. 16 (N)Noolwekyo mukomole emitima gyammwe, era mukomye okubeera n’amawagali. 17 (O)Kubanga Mukama Katonda wammwe ye Katonda wa bakatonda, era ye Mukama w’abakama, ye Katonda omukulu, nannyini buyinza era Katonda atiibwa, atalina kyekubiira, era atalya nguzi. 18 (P)Bamulekwa abataliiko bakitaabwe, ne bannamwandu, abamalira ensonga zaabwe mu bwenkanya; era ayagala ne bannamawanga abatambuze, ng’abawa emmere n’ebyokwambala. 19 (Q)Kale nno, mwagalenga bannamawanga kubanga nammwe mwaliko bannamawanga mu nsi ey’e Misiri. 20 (R)Otyanga Mukama Katonda wo era muweerezenga. Munywererengako, era mu linnya lye mw’onoolayiriranga. 21 (S)Oyo, lye ttendo lyo era ye Katonda wo, eyakukolera ebyamagero ebyo byonna ebikulu ggwe kennyini bye weerabirako n’amaaso go. 22 (T)Bajjajjaabo bwe baaserengeta e Misiri, bonna awamu baali bawera abantu nsanvu; kaakano Mukama Katonda wo abafudde bangi nnyo ng’emmunyeenye ez’oku ggulu.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Abakozi abawera obukadde bubiri n’emitwalo kyenda (2.9) abaali bakola mu bitongole ne kampuni ezenjawulo, bebaafiirwa emirimu olw’omuggalo ogwaleetebwa ekirwadde ki Covid 19.
Ku bano kuliko abavubuka ebitundu 24% bebaafiirwa emirimu.
Ate bbo abakozi ebitundu 35% abasigaza emirimu, emisaala gyabwe gyasalibwako.
Waliwo n’abantu abaali bekozesa nabo baafiirwa emirimu gyabwe, olw’okulemererwa okusasula sente z’obupangisa ez’ebifo byebakoleramu n’ensonga endala.
Minister avunaanyizibwa ku nsonga z’ekikula ky’abantu n’abakozi Betty Amongi, abadde ku media Centre mu Kampala, n’agamba nti okudobonkana kw’ebyenfuna kwaleetera ebitongole ne kampuni z’obwannanyini okuggalawo n’ezimu nezisala ku bakozi.
Among agambye nti ng’eggwanga lyetegekera okukuza olunaku lw’abakozi ku Sunday ejja nga 01 May, 2022 government yasazeewo okwongera amaanyi mu kusitula ebibiina by’obegassi, byegamba nti byakuyambako okuzza embeera engulu n’enteekateeka endala ezikoleddwa.
Mulimu eya Development Parish model, emyooga,okukendeeza ku magoba agowolebwako bank z’ebyobusuubuzi,okwongera okutendeka abavubuka emirimu gy’ebyemikono n’okubawa ebikozesebwa n’ebirala.
Emyaka giweze ebiri miramba okuva omuggalo gwa covid 19 gutandika, nga 20 March,2020.


text:
Omwogezi wamajje mugwanga Maj. general Richard Karemire avuddeyo nategeza nga bwebali munteka teka eyokuzayo eggye limukuuma byaalo erya LDU mukutendekebwa lisobole okutuuka kumutindo.
Omwogezi wamajje Maj.Gen. Richard Karemire
Kino kidiridde abantu abenjawulo okuvaayo nga bemulugunya kwosa nokwekokola bamukuuma byalo bano olwokukozesa obubi emigemera Wala (emundu) ekiviriddeko nabasinga okulusuulamu akaba.
Mubiisera bye kirwadde ekya Covid-19, abantu abasoba mu 8 bebateberezebwa okubanga batidwa bamukuuma byaalo bano.
Okusinzira ku mwogezi wamaggye yategezeza nti aba LDU balina okutendekebwa kwebatafuna ekintu ekibaletera okubulwa akobuntu ekivirako okukozesa emundu mubukyaamu


text:
Amawulire
Gavt esabbiddwa kunsonga zábakadde mu kibuga
Ivan Ssenabulya
October 8th, 2021
Bya Prossy Kisakye
Gavumenti esabiddwa okuwa abakadde bómu Kampala obujanjabi obwóbwerere naddala kundwadde enkakali ezibatawanya.
Bino byogeddwa Loodi meeya wa Kampala, Erias Lukwago bwabadde ayogerera ku mikolo egyókujaguza olunaku lwa bakadde egibadde wali ku city hall.
Lukwago agambye abakadde abali mu kampala batono nyo nga gavt singa yewaayo okubajanjaba ku ndwadde nga Sukaali ne puleesa kyakubawewulako okwelalikirira ensimbi zóbujanjabi.
Mungeri yemu Lukwago asabye gavumenti okwongera kunsimbi abakadde ze bafuna ezabuli mwezi emitwalo 25000 okudda ku mitwalo 10 kuba buli kintu mu kibuga kya buseere.


text:
Bya Kato Denis
Katikkiro wa Buganda Charles Peter Mayiga asabye government nábantu ssekinoomu okulowooza ennyo ku biseera byomumaaso ebyábaana abawala naddala abaafuna embuto mu kiseera ky’omuggalo ogwa Covid 19.
Katikkiro ayagala abaana bano baweebwe omukisa okudda mu masomero , nókukangavvula abaabatusaako ebizibu mwebatubidde.
Owek. Mayiga abadde asisinkanye abaddukanya ekitongole ki Raising Voices abakulembeddwamu ssenkulu waakyo Abigail Kajumba Freland mu Bulange e Mengo.
Agambye kiba kyabwenkanya okubudaabuda abaana abawala n’okubazza ku misomo mu kifo kyokubabonereza nebatafuna mukisa kuddamu kusoma.
Owek Mayiga era asabye okutuntuza abaana abato nébibonerezo ebikakali mu masomero náwaka kukomezebwe.
Agambye nti kino kiyambako mu nkuza yábaana abalina eddembe nékisa mu mitima n’okufaayo eri abalala.
Mungeri yeemu Katikkiro asabye abaami okukomya okutulugunya abakyala, nti okutulugunya abakyala kuzi𝝶amya enkulaakulana yéggwanga.
“Tulina okulowooza ku bannakazadde, ba nnakazadde bali mu kifo kya kumwanjo, era tewali kiremesa mukyala kubala bibala byetumusuubiramu. Abasajja bangi bayiikiriza abakazi kubanga babasinga amaanyi”.
Kyokka Katikkiro asabye ebitongole ebirwanirira eddembe ly’abakyala n’abaana obutasuulirira mwana mulenzi, nategeeza nti nabo eddembe lyabwe lityoboolebwa nnyo abakyala, ssonga nebwebaba batuuse ekiseera kyokufuna ababeezi tebalu𝝶amizibwa.
Hope Wambi ye mukwanaganya w’emirimu mu Raising Voices agambye nti baasazeewo okukolagana n’Obwakabaka bwa Buganda nga bayita mu mikutu gy’amawulire okuli Radio CBS ne BBS Terefayina, okusobozesa abazadde n’abakuza b’abaana okumanya eddembe ly’abaana.


text:
Bya Issah Kimbugwe
Ttiimu yéggwanga eyómuzannyo gwa Rugby eya Uganda Rugby Sevens etandise nabuwanguzi mu mpaka za Africa Rugby Men’s Sevens ezitandise leero.
Uganda ewuttudde Burundi obugoba 71 – 00.
Empaka zino ziyindidde mu kisaawe kya Kyadondo Rugby Grounds mu Kampala.
Abazannyi okubadde Phillip Wokorach, Micheal Wokorach, Timothy Kisiga, Adrian Kasito nabalala booleseza omutindo omusukkulumu.
Mu mizannyo emirala, Kenya ekubye Senegal obugoba 19 – 00.
Burkina Faso ekubye Zimbabwe obugoba 14 – 12.
Madagascar ekubye Botswana obugoba 52 – 00.
Namibia ekubye Ghana obugoba 17 – 10.
Cameroon ekubye Zambia obugoba 33 – 07.
Tunisia ekubye Mauritius obugoba 14 – 00.
Emizannyo gino gibadde gya luzannya olusooka.


text:
1128 Views
Intro Bampita Zulitums Ah one ah two Verse I Ohhh baibe, baibe wange baibe Oli otya baibe, nze akubuzako baibe Mbade ninayo gyengenda ko nze kanekube Nzijukira tulinayo ebitanagwa Mukwano ja wano ndabe Kale mwana olina engeri gyomyansa Abampi oleka bawanvuye Emikono ebiri egyange gyenkukwasa, Oli muuka,tomanyi magye Omala bumazi, oyengede nze noga kinazi Please dont go and tell no body Gwakukeesa kulaga bubadi Chorus Kiri personal….. Nkwagala ebiri personal (Kwaata awo) Kiri personal…..wo Personal person wange eh X2 Verse2 Loving you is so personal Akugambako baibe ekyo personal I will never double you additional Give you love so unconditional Nabakufanana batono Kyova olaba ku gwe ndi mukodo Newankubade nina kyolo, Leero njagala tusale ebisolo Kale mwana olina engeri gyomyansa Abampi oleka bawanvuye Emikono ebiri egyange gyenkukwasa, Oli muuka,tomanyi magye Omala bumazi, Oyengede nze noga kinazi Please dont go and tell no body Gwakukeesa kulaga bubadi Chorus Kiri personal….. Nkwagala ebiri personal (Kwaata awo) Kiri personal…..wo Personal person wange eh X2 Verse3 Ohhh baibe,baibe wange baibe Oli otya baibe, Nze akubuzako baibe Mbade ninayo gyengenda Ko nze kanekube Nzijukira tulinayo ebitanagwa Mukwano ja wano ndabe Chorus Kiri personal….. Nkwagala ebiri personal (Kwaata awo) Kiri personal…..wo Personal person wange eh X2 Outro Omala bumazi, Oyengede nze noga kinazi Please dont go and tell no body Gwakukeesa kulaga bubadi
Advertisement
Personal | Zuli Tums
1129 Views
Oluvannyuma | Zuli Tums
456 Views
Kola | Daddy Andre
1186 Views
Oba Onfuna [Owebina] | Fixon Magna
1013 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4550 Views
Personal | Zuli Tums
1129 Views
Advertisement


text:
8660 Views
*Intro* Nessim pan production Lyrics by Hadzbro ([email protected]) *Verse 1* Nze nsanyusse nnyo Bwonkubidde leero kassimu ko ekilowoozo nkyakilina yekati ate ngaane ntya...Eeh Kisunza ntya nnyo ngo`ndese nze nenkuba obulango mba`ngali mu ddungu Ewatali yadde ottuzi otwookya *Bridge* Jukira akagambo ako kampi katono Kansiiwa ngo`mumwa gwe`mpiso Ela ebintu ebyo byankuba nnyo baibe....Eh Heeh Chorus Kati Tokendeeza,..... Tokyuusanga..... Nina mungi,Gubula nakwabika Kati tokendeeza Tokyuusanga Nina mungi gubula nakwabika *Verse 2* Omanyi jenva nze wala nnyo Bankuza ate negonjebwa Bwesisobola nze mbivaako Kuba binnumya omutima okamala Naye wansobera walya ki Anumya nga`tela bwenzila Buli lwenkulaba nsanyukilawo Ndowooza katonda yakundetera *Bridge* Jukira akagambo ako kampi katono Kakuba ngo`mumwa gwe`mpiso Ela ebintu ebyo byankuba nnyo Oh ohh.........ohhh .... *Chorus* Kati Tokendeeza,..... Tokyuusanga..... Nina mungi,Gubula nakwabika Kati tokendeeza..... Tokyuusanga....... Baibe.... *verse 3* Nandiba mutima gwo Olunaku lulikya Nondwaaza, Nkaaba nga`lumwa enjala Oba omuto nga talina Nywanto Nze kati munkola ennyangu Kanyanguwe nkunanike akaweta Abafere tebatuzza emabega Kuba nkimanyi bangi abansinga.....Nze.. *Bridge* Jukira akagambo ako kampi katono Kankuba ngo`mumwa gwe`mpiso Ela ebintu ebyo byankuba nnyo Ohh Noo........ *Chorus*2 Kati Tokendeeza,..... Kati Tokyuusanga..... Nina mungi,Gubula nakwabika Kati tokendeeza Tokyuusanga Nina mungi gubula nakwabika
Advertisement
Ompaako featuring Aybrah | Geosteady
968 Views
Ebisembayo featuring Chosen Becky | Geosteady
5497 Views
Kola | Daddy Andre
1187 Views
Oba Onfuna [Owebina] | Fixon Magna
1013 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4550 Views
Personal | Zuli Tums
1129 Views
Advertisement


text:
2 Samwiri 20
Endagaano Enkadde nʼEndagaano Empya
Seba Ajeemera Dawudi
20 (A)Waaliwo omusajja omujeemu erinnya lye Seba, mutabani wa Bikuli, Omubenyamini. Yafuuwa ekkondeere n’ayogerera n’eddoboozi ery’omwanguka nti,
“Tetulina mugabo mu Dawudi,
so tetulina busika mu mutabani wa Yese!
Buli muntu adde mu weema ye, ggwe Isirayiri!”
2 Awo abantu ba Isirayiri bonna ne balekulira Dawudi ne bagoberera Seba mutabani wa Bikuli. Naye abantu ba Yuda bo ne basigala ne kabaka waabwe, okuva ku Yoludaani okutuuka e Yerusaalemi. 3 (B)Dawudi bwe yadda mu lubiri lwe e Yerusaalemi, n’addira abakyala be ekkumi be yali alese okulabirira olubiri n’abasibira mu kkomera. N’abagabirira mu byokulya kwabwe, naye n’atebaka nabo. Ne baggalirwa eyo okutuusa lwe baafa, nga bali nga bannamwandu.
4 (C)Awo kabaka n’agamba Amasa nti, “Nkuŋŋaanyiza abasajja ba Yuda mu nnaku ssatu, naawe obeerewo.” 5 Naye Amasa bwe yagenda okukola ky’alagiddwa, n’atwala ekiseera kiwanvu okusinga kabaka kye yali amuwadde. 6 (D)Dawudi n’agamba Abisaayi nti, “Seba mutabani wa Bikuli alitukola akabi okusinga Abusaalomu bwe yakola. Noolwekyo twala abasajja ba mukama wo omugoberere aleme okuddukira mu bibuga ebiriko bbugwe, n’atusimatuka.” 7 (E)Awo abasajja ba Yowaabu, n’Abakeresi, n’Abaperesi, n’abaserikale abazira bonna, ne bava mu Yerusaalemi ne bagenda okunoonya Seba mutabani wa Bikuli nga baduumirwa Abisaayi.
8 (F)Bwe baatuuka ku lwazi olunene mu Gibyoni, Amasa n’ajja okubasisinkana. Yowaabu yali yeesibye ebyambalo bye eby’olutalo, ne mu kiwato nga yeesibye olukoba olwaliko ekitala ekyali mu kiraato kyakyo. Bwe yasituka, ne kisowoka mu kiraato kyakyo ne kigwa wansi.
9 Yowaabu n’alamusa Amasa ng’ayogera nti, “Mirembe, muganda wange?” Yowaabu n’akwata Amasa ekirevu n’omukono gwe ogwa ddyo, n’aba nga agenda okumunywegera. 10 (G)Naye Amasa n’atassaayo mwoyo okwekuuma ekitala ekyali mu mukono gwa Yowaabu; Yowaabu n’akimufumita mu lubuto, n’ayiwa ebyenda bye wansi. N’atamufumita lwakubiri, Amasa bw’atyo n’afa. Awo Yowaabu ne muganda we Abisaayi ne beeyongera okugoberera Seba mutabani wa Bikuli.
11 Omu ku basajja ba Yowaabu n’ayimirira okumpi n’omulambo gwa Amasa n’ayogera nti, “Buli ayagala Yowaabu, era buli ali ku luuyi lwa Dawudi, agoberere Yowaabu.” 12 (H)Omulambo gwa Amasa ne gubeera mu musaayi gwe nga gukulukunyirizibwa omwo wakati mu luguudo. Ne wabaawo omusajja eyalaba nga buli eyatuukanga awali omulambo gwa Amasa ng’ayimirira; omusajja oyo n’agusitula n’aguggya mu luguudo n’agutwala ebbali mu nsiko, n’agusuulako olugoye. 13 Awo omulambo gwa Amasa bwe gwaggyibwa mu kkubo abantu bonna ne beeyongerayo ne Yowaabu okugoberera Seba mutabani wa Bikuli.
14 (I)Seba n’ayita mu bika byonna ebya Isirayiri ng’abakunga okutuuka mu Aberi eky’e Besumaaka, n’ayita ne mu kitundu kyonna eky’Ababeri ne bakuŋŋaanira gy’ali ne bamugoberera. 15 (J)Eggye lyonna eryali ne Yowaabu, ne bazingiza Seba mu Aberi eky’e Besumaaka. Ne bakola ebifunvu okutuuka ku kibuga n’okwolekera ekigo. Bwe baali nga bakyamenya bbugwe, 16 (K)ne wavaayo omukazi ow’amagezi mu kibuga, n’akoowoola ng’ayogera nti, “Muwulirize. Muwulirize! Mugambe Yowaabu ajje wano, mbeeko kye mmugamba.” 17 Yowaabu n’agenda okumpi ne we yali, omukazi n’amubuuza nti, “Ggwe Yowaabu?”
N’addamu nti, “Nze nzuuyo.”
N’amugamba nti, “Wuliriza omuweereza wo by’anaayogera.”
N’addamu nti, “Mpuliriza.”
18 N’ayongera n’ayogera nti, “Edda baayogeranga nti, ‘Bw’oba ng’olina ky’obuuza genda mu Aberi,’ era ekyo kye ky’amalanga ensonga. 19 (L)Ffe bantu abaagazi b’emirembe era abeesigwa mu Isirayiri. Mwagala okuzikiriza ekibuga, nnyina w’abaana mu Isirayiri. Lwaki oyagala okumira obusika bwa Mukama?”
20 Yowaabu n’addamu nti, “Kikafuuwe, nze okumira ekibuga kino newaakubadde okukizikiriza. 21 (M)Si bwe kiri. Waliwo omusajja erinnya lye ye Seba, mutabani wa Bikuli, ow’omu nsi ey’ensozi eya Efulayimu, agolodde omukono gwe eri kabaka Dawudi. Bwe munaamuwaayo oyo omu yekka, nange nzija kulekayo okubalumba.”
22 (N)Omukazi n’agamba Yowaabu nti, “Omutwe gwe gunaakasukibwa gy’oli ku bbugwe.” Awo omukazi n’agenda n’ekiteeso kye eri abantu bonna, ne basalako omutwe gwa Seba mutabani wa Bikuli, ne bagusuulira Yowaabu. Yowaabu n’afuuwa ekkondeere, abasajja be ne bava ku kibuga ne basaasaana, bonna ne baddayo ewaabwe. Yowaabu ye n’addayo eri kabaka mu Yerusaalemi.
23 (O)Yowaabu yali muduumizi wa ggye lya Isirayiri,
ne Benaya mutabani wa Yekoyaada nga y’akulira Abakeresi, n’Abaperesi.
24 (P)Adolaamu ye yakuliranga abapakasi,
Yekosafaati mutabani wa Akirudi ye yali omujjukiza.
25 (Q)Seva ye yali omuwandiisi,
Zadooki ne Abiyasaali nga be bakabona,
26 ne Ira Omuyayiri nga ye kabona wa Dawudi.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Ba Yinvesita Ba Kuno Ly'essuubi – Rugasira
Waliwo banekolera gyange abagamba nti ekitongole ekigatta banekolera gyange ekya Private sector Foundation, kiwebwe buli kyetagiisa okukulemberamu enteekateeka ezokwekulakulanya Uganda bweba eyagala okwetengerera.
Andrew Rugasira sentebe wa African Coffees associations agamba nti kikyamu egwanga akadde kona okulowolereza mu bamusiga nsimbi okuva e bunayira nti bebagya okulakulanya Uganda, abaakuno nebasulibwa omuguluka, songa bwebawebwa ebyetagiisa bayinza okukola omulimu guno.


text:
Ssaabaminisita Rt. Hon. Nabbanja Robinah Prime Minister akiikiridde Pulezidenti Yoweri Kaguta Museveni ku mukolo gw’okusiibula Most Rev. Paul K. Bakyenga, Investiture of Most Rev Lambert Bainomugisha (Metropolitan Archbishop of Mbarara Ecclesiastical Province) wamu n’okukuza Golden Jubilee ya Mbarara Catholic Archdiocese, wamu n’okutongoza okudaabiriza Cathedral wamu n’okuzimba ennyumba ya Archbishop.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Abebyokwerinda mu Disitulikiti y’e Kyotera baliko abantu bebakutte nga kigambibwa nti bano babadde benyigira mu bikolwa ebyobutujju era nga basangiddwa n’ebintu ebigambibwa okuba nga bikola bbomu.
Okusinziira ku mwogezi wa Uganda Police Force
ow’ettundutundu ly’obukiika ddyo Nsubuga Muhammad agamba nti abasatu bano bakwatibwa ku ssaawa nga munaana nga babadde batambulira mu motoka ekika kya Toyota Noah nnamba UAK 192M nga Poliisi yawaliriziddwa okukuba emipiira amasasi okusobola okubayimiriza.
Nsubuga agamba nti bano okutuuka okukwatibwa kyaddiridde abasirikale ba Poliis abakola kukulwanyisa abatezi ba bbomu babalinnye akagere okutuusa lwebabakutte.
Bya Maggie Kayondo


text:
Ministry yebyobulamu eweereddwa obuwumbi bwa shs 20 mu mbalirira y’omwaka gw’ebyensimbi ogujja 2022/2023 , zakusuumusa health center ezisoba 28 eziri ku mutendera gwa HC III okufuuka HC IV.
Ministry yobulamu yadde yali yasaba obuwumbi 51 okusuumusa HC III eziwera 30.
Health center zino kuliko Bulo HCIII mu district ye Butambala ,Kasambya HC III mu district ye Mubende, Mateete HC III mu district ye Ssembabule namalala gano nga gakusuumusibwa gafuuke HC IV.
Eddwaliro lya Lugazi HC IV parliament nalyo eriwadde ensimbi okuliddaabiriza nokuzimbako ‘theatre’ eyomulembe
Parliament yeemu ewadde ministry yebyobulamu ensimbi ezokusuumusa eddwaliro lya Nsinze HC IV efuuke General hospital
Eddwaliro lya Kabwohe ,parliament yaliwadde obuwumbi 2 nekitundu okuliddabiriza
Ministry y’ebyobulamu era eweereddwa Obuwumbi 10 zakugula ebyuma bya CT scan mu malwaliro agatali gamu.
Obuwumbi 3 zakulwanyisa ekirwadde kya kafuba.
Ekitongole kya Gavi ekyavujjiriranga enteekateeka y’okulwanyisa akafuba, egenda kujiyimiriza okutandika omwaka ogujja.


text:
Katikkiro wa Buganda, Owek. Charles Peter Mayiga, agguddewo ekirabo ky’emmere ekyatumiddwa sta cafe and lounge ekisangibwa ku ssundiro ly’amafuta erya stabex okumpi n’Olubiri lwa Kabaka e Mmengo n’asiima enkolagana kkampuni eno gy’erina n’Obwakabaka.
Bw’abadde atongoza ekirabo ky’emmere kino leero ku Lwokusatu e Mmengo okuliraana Olubiri, Kamalabyonna bano abeebazizza olw’okusasula obulungi obusuulu.
“Nzize wano olwenkolagana ennungi gye mulina n’Obwakabaka era mwebale kubeera bapangisa abalungi ku ttaka lya Kabaka.” Katikkiro bwe yagambye era n’akunga abantu abakozesa ettaka lya Kabaka okugenda mu Buganda land board baweebwe empapula entuufu ezinyweza obusenze bwabwe.
Owek. Mayiga era yatenderezza aba Sta Cafe olwenkulaakulana kuba ziyamba okutondawo emirimu wamu n’eggwanga okufuna omusolo olwo empeereza za gavumenti ne zisobola okutuuka wansi mu bantu.
Mukuumaddamula Mayiga asinzidde wano n’asaba bannamikago okwongera okweyunira Obwakabaka bwa Buganda okufuna akatale kuba Buganda erina abantu ate abantu be bakola akatale.
Abakozi b’ekifo kino Katikkiro abakuutidde okukola nga bbizineesi eno nga bannanyiniyo kuba singa banaalagajjala n’egwa nabo bajja kwesanga nga tebakyalina mirimu.
Akulira bakitunzi ba Stabex international, Otim Gerald era akiikiridde Ssenkulu, yeebazizza Katikkiro Mayiga olw’okukkiriza okubakyalirako wamu n’okubazzaamu amaanyi.
Omukolo guno gwetabiddwako baminisita n’abakungu b’ebitongole bya Kabaka, abakulembeze b’ekitundu abakulembeddwamu Kaggo Agnes Kibirige Ssempa, ne bannamikago ba stabex international. Otim yategezezza ababaddewo nti kkampumi yaabwe yakakolagana n’Obwakabaka bwa Buganda okumala emyaka 11 ng’eyita mu kitongole kya Buganda land board.
Ono yagambye nti ekitongole kino kye kyabawa liizi eyasookera ddala okutuusa bwe bawezza liizi eziwera omusanvu wabula nga tebafunangamu buzibu bwonna.
“Bw’oba oli mumalirivu okutuukiriza ebigendererwa byo, Obwakabaka bwa Buganda bwetegefu okukwatizaako.” Otim bw’agambye.


text:
2
Okusaba kwa Kaana
1 Awo Kaana n’asaba mu bigambo bino nti,
“Omutima gwange gusanyukira Mukama;
amaanyi gange geenyumiririza mu Mukama Katonda.
Akamwa kange kasekerera abalabe bange,
kubanga essanyu lyange liri mu bulokozi bwo.”
2 Tewali mutukuvu nga Mukama Katonda
tewali mulala wabula ggwe;
tewali Lwazi oluli nga Katonda waffe.
3 Toyogera nate nga weewaanawaana
wadde okuleka akamwa ko okwogera eby’amalala,
kubanga Mukama Katonda y’amanyi byonna,
era y’apima ebikolwa.
4 Emitego egy’ab’amaanyi gimenyebbwa
naye abanafu baweereddwa amaanyi.
5 Abo abakkutanga, be bapakasa okufuna emmere
naye abo abeetaaga, tebakyalumwa njala.
Eyali omugumba azadde abaana musanvu,
n’oyo alina abaana abangi, asobeddwa.
6 Mukama Katonda y’aleeta okufa, era y’awa obulamu;
atwala emagombe ate n’azuukiza.
7 Mukama Katonda y’ayavuwaza era y’agaggawaza;
atoowaza ate n’agulumiza.
8 Ayimusa abaavu okuva mu nfuufu;
asitula abali mu bwetaavu okuva mu ntuumu y’evvu;
n’abatuuza n’abalangira, era ne basikira entebe ey’ekitiibwa.
Kubanga emisingi gy’ensi gya Mukama Katonda, era okwo kw’atuuzizza ensi.
9 Anaakuumanga ebigere by’abatukuvu be,
naye ababi balisirisibwa mu kizikiza;
kubanga omuntu tawangula lw’amaanyi.
10 Abalabe ba Mukama Katonda balisaasaanyizibwa;
alibabwatukira ng’asinziira mu ggulu.
Mukama alisalira ensonda ez’ensi omusango;
aliwa kabaka we amaanyi,
era n’agulumiza amaanyi g’oyo gwe yafukako amafuta.
11 Awo Erukaana n’addayo ewuwe e Lama, naye omwana n’asigala ng’aweereza Mukama Katonda, ng’alabirirwa Eri.
Batabani ba Eri
12
Batabani ba Eri baali basajja ba mpisa mbi, nga tebatya Mukama
Katonda. 13
Omuntu yenna bwe yawangayo ssaddaaka, omuweereza wa kabona yajjanga, ng’akutte ewuuma ey’amannyo asatu ng’ennyama ekyatokosebwa, 14
n’asonseka ewuuma mu nsaka oba mu bbinika, oba mu ntamu, oba mu sefuliya, era ebyo byonna ewuuma bye yakwasanga, kabona bye yeetwaliranga. Bwe batyo bwe baakolanga Abayisirayiri bonna abajjanga okusinziza e Siiro. 15
Ate amasavu bwe gaabanga tegannayokebwa, omuweereza wa kabona yajjanga n’agamba omuntu awaayo ssaddaaka nti, “Kabona muwe ku nnyama ayokye, kubanga tajja kukkiriza kutwala nnyama nfumbe ayagala mbisi yokka*
.”
16 Omusajja bwe yamuddangamu nti, “Leka bamale okwokyako amasavu, olyoke otwale yonna gy’oyagala,” omuweereza yaddangamu nti, “Nedda, oteekwa okugimpa kaakano, bwe kitaba bwe kityo, nzija kugitwala lw’amaanyi.”
17 Ekibi ky’abavubuka abo ne kiba kinene nnyo mu maaso ga Mukama, kubanga baanyoomanga ekiweebwayo kya Mukama Katonda.
18 Samwiri n’aweerezanga mu maaso ga Mukama Katonda nga mulenzi muto, eyayambalanga ekkanzu ey’obwakabona eya bafuta. 19 Nnyina n’amukolelanga ekyambalo n’akimutwaliranga, bwe yabanga ayambuse ne bba okuwaayo ssaddaaka eya buli mwaka. 20 Eri n’awa Erukaana ne mukyala we omukisa, ng’ayogera nti, “Mukama Katonda abawe abaana okudda mu kifo ky’oyo mukazi wo ono gwe yasaba, n’amuwaayo ng’ekirabo eri Mukama.” N’oluvannyuma baddayo eka. 21 Mukama n’aba wa kisa eri Kaana, n’azaala abaana aboobulenzi basatu, n’aboobuwala babiri. Omuvubuka Samwiri n’akulira mu maaso ga Mukama.
22
Awo Eri eyali akaddiye ennyo, n’awulira ebyo byonna batabani be bye baakolanga Abayisirayiri bonna, ne bwe beetabanga n’abakyala abaweerezanga ku mulyango gw’Eweema ey’Okukuŋŋaanirangamu. 23
N’abagamba nti, “Kiki ekibakoza ebifaanana bwe bityo? Bye mpulira okuva eri abantu bano bonna nga si birungi. 24
Nedda, baana bange; ebigambo bye mpulira ebisaasaana mu bantu ba Mukama
si birungi n’akatono. 25
Omuntu bw’ayonoona eri muntu munne, Katonda†
ayinza okubatabaganya, naye omuntu bw’ayonoona eri Mukama
, ani anaamwegayiririra?” Naye ne batawuliriza bigambo bya kitaabwe, kubanga Mukama
yali asazeewo okubazikiriza.
26 Awo omuvubuka Samwiri ne yeeyongera okukula, n’aba muganzi eri Mukama n’eri abantu.
Ebyalangibwa ku Nnyumba ya Eri
27 Awo ne wabaawo omusajja wa Katonda eyajja eri Eri, n’amugamba nti, “Bw’ati bw’ayogera Mukama nti, ‘Sseeraga bulungi eri ennyumba ya jjajjaawo mu Misiri bwe baali bafugibwa Falaawo? 28 Nalonda jjajjaawo okuva mu bika byonna ebya Isirayiri okuba kabona wange, okwambukanga ku kyoto kyange, okwoterezangako obubaane, n’okwambalanga ekkanzu ey’obwakabona eya bafuta mu maaso gange. Era ne mpa ennyumba ya jjajjaawo ebiweebwayo byonna ebyokebwa Abayisirayiri. 29 Lwaki munyooma ssaddaaka yange n’ekiweebwayo kyange bye nalagira, okuweebwangayo mu yeekaalu yange? Lwaki ossaamu batabani bo ekitiibwa okunsinga, nga mweddiza ebitundu ebisinga obusava ku buli kiweebwayo abantu bange, Isirayiri, kye bawaayo?’
30 “Mukama Katonda wa Isirayiri kyava ayogera nti, ‘Nasuubiza nti ennyumba yo n’ennyumba ya jjajjaawo be banaaweerezanga mu maaso gange ennaku zonna;’ naye kaakano Mukama agamba nti, ‘Kikafuuwe! Abanzisaamu ekitiibwa bennassangamu ekitiibwa, naye abo abonnyooma banaaswazibwanga. 31 Laba ekiseera kijja lwe ndikumalamu amaanyi era n’ennyumba ya jjajjaawo nayo ne ngimalamu amaanyi, waleme okubaawo n’omu aliwangaala okutuuka mu bukadde, 32 olyoke olabire ennaku mu nnyumba yange. Newaakubadde Isirayiri erifuna omukisa, tewalibaawo n’omu ku b’omu nnyumba yo aliwangaala n’akaddiwa. 33 Omuntu yekka ku bantu bo gwe siizikirize, gwe ndikkiriza okumpeereza ku kyoto kyange, alisigalawo kukulabya nnaku, na kukunakuwaza mu mutima, na kukukaabya maziga; era bazzukulu bo bonna banaafanga nga kyebajje bavubuke.’
34 “ ‘Ekirituuka ku batabani bo, Kofuni ne Finekaasi, ke kaliba akabonero gy’oli era bombi balifa ku lunaku lumu. 35 Ndyeyimusiza kabona omwesigwa, aligoberera ebiri mu mutima gwange ne mu mmeeme yange. Ndinywereza ddala ennyumba ye, era aliweerezanga ennaku zonna mu maaso g’oyo gwe ndifukako amafuta. 36 Era buli aliba asigaddewo ku b’omu nnyumba yo alijja n’amuvuunamira ng’amusaba ekitundu kya ffeeza n’omugaati ng’ayogera nti, “Nkwegayiridde nnonda okuba omu ku bakabona, nsobole okufuna ekyokulya.” ’ ”


text:
Aba bodaboda mu bitundu bye Salaama Road e Makindye bekozeemu omulimu ne banaaza omu ku banaabwe, abadde asukkiridde okuwunya.
Johnson Musinguzi ali mu gy’obukulu 30 nga mutuuze ku Salaama Road yakiguddeko.
Mikwano gwe, gigamba nti Musinguzi, abadde asukkiridde okuwunya nga bakasitoma, basukkiridde okwemulugunya.
Juma Kato nga naye avuga bodaboda e Makindye, agamba nti Musinguzi bamulabudde ebirundi mingi okunaaba nga tawulira era y’emu ku nsonga lwaki balemeddeko okumunaaza.
Kato agamba nti olw’okutaasa omulimu gwabwe, y’emu ku nsonga lwaki bekozeemu omulimu, Musinguzi okumunaaza.
Oluvanyuma lw’okunaazibwa, bamuwadde engoye empya ssaako n’engatto.
Mu kunaaza Musinguzi, abakyala bakubye enduulu ssaako n’okusakanya nga bagamba nti, “OMG omusajja ng’alina waya, kyokka musajja alina work, kyokka tayagala kunaaba”.
Abamu bagambye nti omusajja nga tanaaba, kiba kizibu omukyala yenna okumwagala kuba kiba kizibu nnyo okusinda omukwano n’omuntu ng’awunya.
Wabula omu ku bakyala ategerekeseeko erya Ateenyi, kigambibwa y’omu ku bakyala Bamalaaya mu kitundu ekyo, wakati mu kusakaanya, akutte ku yinki 9 ya Musinguzi era alabiddwako nga yenna ayiika endusu.
Musinguzi abadde musanyufu nnyo era siimye banne okumunaaza era asuubiza okunoonya banne okunaazibwa.
Agamba nti okutya amazzi, y’emu ku nsonga lwaki abadde yakoowa okunaaba.
Muzeeyi Kityo omu ku batuuze b’e Makindye agamba nti bakooye abantu bonna abali mulimu gwa bodaboda nga bawunya.
Kityo agamba nti abantu bangi abali mulimu gwa bodaboda olw’okunoonya eky’okulya naye nga basajja bayivu nnyo nga kiswaza abasajja nga Musinguzi okuvumaganya omulimu gwabwe.
Mungeri y’emu Muzeeyi Kityo agamba nti kati ye ssaawa n’okunoonya abantu bonna abakyamu abali mulimu gwa bodaboda, babagobemu.
Vidiyo!
Ebirala ebifa mu ggwanga – https://www.youtube.com/watch?v=z_uBf6SkyZI


text:
1 Bassekabaka 1
Endagaano Enkadde nʼEndagaano Empya
Adoniya yeefuula Kabaka
1 Awo kabaka Dawudi bwe yali akaddiye nnyo, nga ne bwe bamubikka takyabuguma, 2 abaweereza be ne bamuwa ekirowoozo nti, “Banoonyeze mukama waffe kabaka, omuwala embeerera ayimirirenga mu maaso ga kabaka era amuweerezenga; era agalamirenga mu kifuba kya mukama waffe kabaka amubugumyenga.” 3 (A)Awo ne banoonya okubuna ensalo zonna eza Isirayiri omuwala omulungi, ne bazuula Abisaagi Omusunammu, ne bamuleetera kabaka. 4 Omuwala oyo yali mulungi nnyo; n’ajjanjabanga kabaka era n’amuweerezanga, naye kabaka teyamumanya.
5 (B)Awo Adoniya[a] mutabani wa Dawudi gwe yazaala mu Kaggisi ne yeegulumiza ng’ayogera nti, “Nze ndiba kabaka.” Ne yeetegekera amagaali n’abeebagala embalaasi, n’abasajja amakumi ataano ab’ebigere okuddukiranga mu maaso ge. 6 (C)Kitaawe n’atamunenya ku mubuuza nti, “Lwaki weeyisa bw’otyo?” Adoniya yali alabika bulungi nnyo, nga y’adda ku Abusaalomu.
7 (D)Adoniya yateesa ne Yowaabu mutabani wa Zeruyiya[b] ne Abiyasaali kabona, ne baamuwagira. 8 (E)Naye Zadooki kabona, ne Benaya mutabani wa Yekoyaada, ne Nasani nnabbi, ne Simeeyi, ne Leeyi, n’abasajja ba Dawudi ab’amaanyi abalala tebaali ku ludda lwa Adoniya.
9 (F)Adoniya n’attira endiga n’ente n’ebyassava awali ejjinja Zokeresi eririraanye Enerogeri, n’ayita baganda be bonna, abaana ba kabaka, n’abakungu bonna aba Yuda, 10 (G)naye n’atayita Sulemaani muganda we wadde Nasani nnabbi, newaakubadde Benaya, newaakubadde abasajja ba Dawudi ab’amaanyi abalala.
11 (H)Awo Nasani n’agenda eri Basuseba nnyina Sulemaani n’amugamba nti, “Towulidde nga Adoniya mutabani wa Kaggisi alidde obwakabaka, Dawudi mukama waffe nga takimanyi? 12 (I)Kale nno kankuwe amagezi, owonye obulamu bwo n’obwa mutabani wo Sulemaani. 13 (J)Genda eri Kabaka Dawudi, omugambe nti, ‘Mukama wange Kabaka, tewalayirira muzaana wo nti, Sulemaani mutabani wo y’alirya obwakabaka oluvannyuma lwange, era y’alituula ku ntebe yange ey’obwakabaka? Kale lwaki Adoniya alidde obwakabaka?’ 14 Laba bw’onooba ng’okyayogera ne kabaka, nange nnaayingira ne nkakasa ebigambo byo.”
15 (K)Awo Basuseba n’agenda eri Kabaka, mu kisenge kye, era Kabaka yali mukadde nnyo nga Abisaagi Omusunammu amuweereza. 16 Basuseba n’akka n’afukamirira kabaka.
Kabaka n’amubuuza nti, “Nkukolere ki?”
17 (L)N’amuddamu nti, “Mukama wange, ggwe walayirira omuzaana wo eri Mukama Katonda wo nti, ‘Sulemaani mutabani wo y’alirya obwakabaka oluvannyuma lwange, era y’alituula ku ntebe yange ey’obwakabaka.’ 18 Naye kaakano Adoniya alidde obwakabaka, newaakubadde mukama wange kabaka, tokimanyi. 19 (M)Asse ente, n’ebyassava n’endiga nnyingi, era ayise abaana ba kabaka bonna, ne Abiyasaali kabona, ne Yowaabu omukulu w’eggye, naye Sulemaani omuddu wo tamuyise. 20 Kaakano mukama wange kabaka, amaaso ga Isirayiri gatunuulidde gwe, okubategeeza anaatuula ku ntebe y’obwakabaka eya mukama wange kabaka, oluvannyuma lwe. 21 (N)Bw’otookole bw’otyo, awo olulituuka, mukama wange kabaka bw’olyebakira awamu ne bajjajjaabo, nze ne mutabani wange Sulemaani tuliyitibwa babi.”
22 Awo bwe yali akyayogera ne kabaka, Nasani nnabbi n’ayingira. 23 Ne babuulira kabaka nti, “Nasani nnabbi ali wano.” Awo n’ayingira mu maaso ga kabaka, era n’avuunama amaaso ge mu maaso ga kabaka.
24 Nasani n’ayogera nti, “Mukama wange, wagamba nti Adoniya y’alirya obwakabaka oluvannyuma lwo, era y’alituula ku ntebe yo? 25 Olwa leero aserengese, era asse ente, n’ebyassava n’endiga nnyingi, era ayise abaana ba kabaka bonna n’abakulu b’eggye ne Abiyasaali kabona. Mu kiseera kino balya era banywera wamu naye, nga boogera nti, ‘Kabaka Adoniya awangaale!’ 26 (O)Naye nze omuddu wo, ne Zadooki kabona, ne Benaya mutabani wa Yekoyaada n’omuddu wo Sulemaani, tatuyise. 27 Kino mukama wange kabaka, okikoze n’ototegeeza baweereza bo alituula ku ntebe ya mukama wange kabaka ey’obwakabaka, oluvannyuma lwe?”
28 Awo Kabaka Dawudi n’addamu nti, “Muyite Basuseba.” Basuseba n’ajja awali kabaka n’ayimirira mu maaso ge.
29 (P)Awo kabaka n’alayira ng’ayogera nti, “Nga Mukama bw’ali omulamu eyannunula mu buli kabi konna; 30 (Q)era nga bwe nakulayirira mu maaso ga Mukama, Katonda wa Isirayiri, Sulemaani mutabani wo y’alirya obwakabaka oluvannyuma lwange, era y’alituula ku ntebe yange ey’obwakabaka mu kifo kyange.”
31 Awo Basuseba n’avuunama ku ttaka mu maaso ga kabaka ng’agamba nti, “Mukama wange Kabaka Dawudi awangaale emirembe gyonna!” 32 Kabaka Dawudi n’ayogera nti, “Muyite Zadooki kabona, ne Nasani nnabbi ne Benaya mutabani wa Yekoyaada bayingire.” Bwe bajja mu maaso ga kabaka, 33 (R)n’abagamba nti, “Mutwale abaweereza[c] ba mukama wammwe, mwebagaze Sulemaani mutabani wange ennyumbu yange, mumuserengese e Gikoni. 34 (S)Zadooki kabona ne Nasani nnabbi bamufukireko eyo amafuta okuba kabaka wa Isirayiri. Mufuuwe ekkondeere era muleekaane nti, ‘Kabaka Sulemaani awangaale.’ 35 Mwambuke naye, atuule ku ntebe yange ey’obwakabaka era afuge mu kifo kyange. Mmufudde omukulembeze wa Isirayiri ne Yuda.”
36 Benaya mutabani wa Yekoyaada n’addamu kabaka nti, “Amiina! Mukama Katonda wa mukama wange kabaka akituukirize. 37 (T)Mukama nga bwe yabeeranga ne mukama wange kabaka, abeere ne Sulemaani okufuula entebe ye ey’obwakabaka ey’ekitiibwa n’okusinga entebe ey’obwakabaka eya mukama wange Kabaka Dawudi!”
38 (U)Awo Zadooki kabona, ne Nasani nnabbi ne Benaya mutabani wa Yekoyaada, n’Abakeresi n’Abaperesi[d] ne beebagaza Sulemaani ennyumbu ya Kabaka Dawudi, ne baserengeta nga bamuwerekera okugenda e Gikoni. 39 (V)Zadooki kabona n’aggya ejjembe ery’amafuta mu weema,[e] n’afuka amafuta ku Sulemaani. Awo ne bafuuwa ekkondeere, abantu bonna ne baleekaana mu ddoboozi ery’omwanguka nti, “Kabaka Sulemaani awangaale.” 40 Abantu bonna ne bambuka okumugoberera nga bafuuwa endere, era nga basanyuka essanyu lingi, ettaka n’okwatika ne lyatika olw’oluyoogaano olunene.
41 Adoniya n’abagenyi be bonna ne bawulira oluyoogaano bwe baali nga bamaliriza okulya. Yowaabu bwe yawulira eddoboozi ly’ekkondeere, n’abuuza nti, “Ekibuga nga kiyoogaana?” 42 (W)Awo bwe yali ng’akyayogera laba, Yonasaani mutabani wa Abiyasaali kabona n’atuuka. Adoniya n’ayogera nti, “Yingira kubanga omusajja omulungi nga ggwe ateekwa kuba ng’aleese mawulire malungi.”
43 Yonasaani n’addamu nti, “Nedda. Mukama waffe Kabaka Dawudi, obwakabaka abuwadde Sulemaani, 44 era kabaka atumye Zadooki kabona, ne Nasani nnabbi, ne Benaya mutabani wa Yekoyaada, n’Abakeresi n’Abaperesi, okugenda naye nga bamwebagazza ennyumbu ya kabaka. 45 (X)Zadooki kabona ne Nasani nnabbi bamufukiddeko amafuta e Gikoni, era bambuse okuvaayo nga bajaguza, n’ekibuga kiwuumira ddala. Okwo kwe kuleekaana kwe muwulira. 46 Kaakano Sulemaani atudde ku ntebe ey’obwakabaka. 47 (Y)N’abakungu ba kabaka bazze okusanyukirako mukama waffe Kabaka Dawudi, nga boogera nti, ‘Katonda wo afuule erinnya lya Sulemaani ekkulu n’okusinga eriryo era n’entebe ye ey’obwakabaka enkulu n’okusinga eyiyo!’ Era Kabaka akutamye ng’asinza ku kitanda kye, 48 (Z)n’agamba nti, ‘Yeebazibwe Mukama, Katonda wa Isirayiri, akkirizza amaaso gange okulaba omusika ku ntebe yange ey’obwakabaka leero.’ ”
49 Abagenyi ba Adoniya bonna olwawulira ebyo ne beekanga nnyo, ne basituka ne basaasaana. 50 (AA)Adoniya n’aggwaamu amaanyi olwa Sulemaani okulya obwakabaka, era n’agenda ne yeekwata ku mayembe g’ekyoto. 51 Awo ne babuulira Sulemaani nti, “Adoniya atidde kabaka Sulemaani era yeekutte ku mayembe g’ekyoto. Agambye nti, ‘Kabaka Sulemaani andayirire leero nti tajja kutta muddu we n’ekitala.’ ”
52 (AB)Sulemaani n’addamu nti, “Bw’alyeraga okuba omusajja omulungi, tewaliba luviiri lwe na lumu oluligwa wansi; naye bw’alirabikamu ekibi, alifa.” 53 Awo Kabaka Sulemaani n’atuma abasajja, ne baggya Adoniya ku kyoto. N’ajja n’avuunamira kabaka Sulemaani, Sulemaani n’amugamba nti, “Weddireyo ewuwo.”
Footnotes
- 1:5 Adoniya ye yali mutabani wa Dawudi owookuna (2Sa 3:4) ng’aweza emyaka nga asatu mu etaano. Amunoni, ne Abusaalomu, ne Kiriyaabu (eyafa nga muto) bonna baali baafa
- 1:7 Zeruyiya ye yali mwannyina Dawudi.
- 1:33 Abaweereza mu nsonga eno kitegeeza eggye lya kabaka erimukuuma
- 1:38 Abakeresi n’Abaperesi baali bakuumi ba Dawudi ab’oku mwanjo. Baava Kuleete ne Bufirisuuti (2Sa 8:18)
- 1:39 Eweema eyogerwako wano ye weema Dawudi gye yakolera essanduuko ey’endagaano ya Katonda. Eweema ey’Okukuŋŋaanirangamu eyazimbibwa, ng’Abayisirayiri bakyali mu ddungu, yali ekyali e Gibyoni (3:4; 2Sa 6:17)
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Omuwagizi wa Museveni apoceza Mulago
Ivan Ssenabulya
February 7th, 2022
Bya Ndhaye Moses
Omuyambi era omukunzi wobuwagizi eri pulezidenti Museveni, munna NRM alajana afune obuyambi.
Nakagiri Rehmah Kyeyune owemyaka 65 yalwala enkizi, kati ali ku kistuliro mu ddwaliro e Mulago wiiki ziweze 2, okuva lwebamujja mu ddwaliro lyamagye e Bombo ngembeera ye, eyongedde okwononeka.
Bwabadde ayogerako naffe Nakagiri nyonyodde nti ali mu bulumi, talina ssente zabujanjabi nokubezaawo amaka nabantu be.
Alajanidde pulezidenti Museveni amuddukirire.


text:
Ohuŋuumulira Ewa Nguhwa
Beatres Nabune
Catherine Groenewald
Muhwana ni Mulongo ba menya mu hibuga ni saawe. Baali besunga ohuŋuumula. Si huba ti abaana abamasemero baali baja mu huŋuumula aye olw'ohuba baali baja huhyalira nguhwa waawe.
Muhwana ni Mulongo baali basangafu o'lwohuba baali baja huhyalira nguhwa. Ehiire ko buhye batiine, bategeha emigugu jaawe eji baali ni baja hutiina ni najo. Si baŋenyuha hwiro olw'ohuba owiire woosi baali baŋaya hu bija ohuba mu luŋuumulo.
Mu mawiiwi, batagiha olugendo lwawe era bagendera mu motoka ya saawe. Ba fuga baabita mu solo, mu solo ekambwe no mu ndimiro j'amajaani.
Ehiseera ni hyabitaŋo, abaana batagiha ohuŋenyuha olw'omudembo.
Saawe gabasisimusa ni benda ohwoleresa ewa nguhwa waawe. Baagaana nguhwa yaawe Namulwa naŋuumulira mu musaala.
Nguhwa gabakalibbusa mu nyumba era esangalo eri gaali ni n'alyo ng'olibonera hu hwemba n'amahina aga gaahina. Abejuhulu babe bamuŋambya ebirabo ebi baali ni bamuleteye ohuŋwa mu hibuga.
Nga Muhwana ni Mulongo batula mu nyumba, batagiha ohuŋiima epuluguti n'enyuni.
Baniina emisaala era bebbomba mu maaji g'enyanja.
Ni wahya, semwana w'abaana gafuga emotoka yiye gaagama mu hibuga.
Muhwana ni Mulongo ba yeeda nguhwa waawe emirimo eja ŋango. Bajanga amaaji era, batenya n'ekwi. Basolosanga amagi g'engoho era baaŋa eryani.
Lulala, mu mugamba Muhwana gaŋira eŋombe ja nguhwa wuwe ohwaya. Jaduluma jengira mu ndimiro ya muliranwa wawe. Omwene nimiro ganyiigira Muhwana luhulu lweene. Era gatisa tiisa ati gaali aja husigasa eŋombe olw'ohulya ebirime bibye. Ohuŋwa hu ludaalo olwo Muhwana gegenderesa ebigosi bitoola hu ŋombe nindi.
Lulala nga nindi abaana batiina mu hatale ni Nguhwa wawe. Gaali n'omudaala ohu gatundiranga eryani, sukaali ni sabbuuni. Muhwana ganyumirwanga luhulu lwene ohulomera abagusi omuŋendo gw'ebiitu. Mulongo nga aboŋanga ebibagulire.
Ni bahenanga ohutunda nga behala banywa caayi. Nga bahena bayeeda nguhwa waawe ohubala ebbesa eji bafunire.
Ne oluŋuumulo sirwalwa huŋwaho ng'abaana bagamayo mu hibuga. Nguhwa gaŋa Muhwana e kofiira nga aŋa Mulongo esweta. Gabategehera n'ebiryo ebyohuliira mu ngira ni batiina mu lugendo.
Saawe ni gaberuhira, sibenda hu tiina ni naye. Abaana begayirira Nguhwa wawe atiine nabo. Gamwenya galoma ati, "Ndi musaahulu sisobola mu hibuga nja husigala mbalinde ohwola nindi olu muli galuha."
Muhwana ni Mulongo bamugwa mu hifuba ni bamuseebula.
You are free to download, copy, translate or adapt this story and use the illustrations as long as you attribute in the following way:
Ohuŋuumulira Ewa Nguhwa
Author - Violet Otieno
Adaptation - Beatres Nabune, Lwagala Wilson and Hamba Dinah
Illustration - Catherine Groenewald
Language - Lunyole
Level - Longer paragraphs
© African Storybook Initiative 2015
Creative Commons: Attribution 4.0
Source www.africanstorybook.org


text:
Obwakabaka bwa Buganda busiibuludde abayisiraamu abakungaanidde mu Bulange e Mengo,bakulembeddwamu supreme mufti sheik Muhammad Shaban Galabuzi.
Ku mukolo guno Katikkiro wa Buganda Charles Peter Mayiga,abalambise ku bukulu bw’okutambulira awamu mu bantu ba Kabaka awatali kwawula mu ddiini wadde amawanga, nti yentabiro yénkulaakulana.
Abakubirizza okukola ennyo n’obutatiiririra Namulondo.
Katikkiro agambye nti okukolagana mu bantu ba ssabasajja lyekkubo abantu bonna mwebagenda okukulaakulanira, era nti kino ssabasajja yalagira dda kyongerwemu amaanyi.
Asabye abakulembeze ku mitendera gyonna okubeera abasaale mu kulwanyisa mukenenya, nga bagoberera ekiragiro kya Beene.
Supreme Mufti Sheikh Muhammed Shaban Ggalabuzi mu bubakabwe eri abakkiriza, essira alitadde ku bafumbo n’abantu okunyweza Obwesigwa okumegga akawuka ka Mukenenya.
Omumyuka w’Omukubiriza w’Olukiiko lwa Buganda Owek Haji Ahmed Lwasa ,asabye abazadde abasiraamu bulijjo okuyigiriza abaana eddiini wamu n’ennono zaayo, n’Okwongera okubaagazisa Allah.
Sheikh Muhammed Kisuule nga yoomu ku basoose okubuulira, ayogedde ku bigendererwa ebyenjawulo ebiri mu kusiiba omuli okugumiikiriza n’Okuyiga obwerufu, naasaba abaddu ba Allah okubeera ekyokulabirako mu nsoga z’ekisiibo.
Sheikh Abdul Walusimbi nga yaakulira Sharia mu wofiisi ya Super Supreme mufti,asabye abasiraamu obutasuulawo nnono zabwe nÓbuwangwa nebasigala ku ddiini yokka, nti kubanga byonna bitambulira wamu.
Omukolo guno gwetabiddwako omumyuka asooka owa Katikkiro Owek. Prof.Twaha Kawaase,ba jajja abataka aboobusolya, abaami bámasaza, ba minister mu government ya Beene, ababaka ba parliament Loodi meeya wa Kampala Ssalongo Erias Lukwago ne ba meeya bámagombolola agakola Kampala, n’abantu abalala bangi ddala.


text:
2360 Views
Intro Guba gukoona bwe ddu kati wujja Eno B2C tewerijja Tozikiza wujja Baur Chorus Wujja wujja Yongeza fire gwe wujja Wujja Tijja tijja Omukwano gumpe ng'otijja Tijja Wujja wujja Yongeza fire gwe wujja Wujja Tijja tijja I'll love you sweet baby tijja Bridge Baby gwe weekoze Balumwe omutwe Sabula tambula gwe Balumwe omutwe Wakula n’owola Balumwe omutwe Babe balumwe omutwe Verse 1 Byonna byonna by'okola My babe ka nkuwaane, Bae babe Byonna byonna by'okola My babe ka nkubiite, Bae babe For your love ah go die Nze mpulira ontambulira eri mu musaayi Nze sijula sikyajula me nuh nuh lie, eh Nze kankutwale ne Dubai Oli kiso, oli bad, oli quinine Oli muka, bakutya gwe nga Amin Wagaana ebya ba looser oli ku win, eh Baby Winnie-nie Sabula Chorus Wujja wujja Yongeza fire gwe wujja Wujja Tijja tijja Omukwano gumpe ng'otijja Tijja Wujja wujja Yongeza fire gwe wujja Wujja Tijja tijja I'll love you sweet baby tijja Bridge Baby gwe weekoze Balumwe omutwe Sabula tambula gwe Balumwe omutwe Wakula n'owola Balumwe omutwe Babe balumwe omutwe Verse 2 Lord have mercy Onkulukutira bulungi mu musaayi Osomesa mukwano tosomesa bukyayi Oli kiso, oli bad, oli quinine Oli muka, bakutya gwe nga Amin Ompitiriddeko oli mulungi nnyo, Ooh Mulungi nnyo Onyumira obutengi obutunge ah ah oh Obutunge oh Ne bonna abakukwana bagambe no no Baby ombunya obufoofofo Gwe anjogeza n'ebisoko Wanjooga, nakulunga Baby can't get enough Chorus Wujja wujja Yongeza fire gwe wujja Wujja Tijja tijja Omukwano gumpe ng'otijja Tijja Wujja wujja Yongeza fire gwe wujja Wujja Tijja tijja I'll love you sweet baby tijja Verse 3 Baby weesiimye Bukyanga olonda wafunye nze kaliba Baby nkwesunze Yitayo eka tusome ku Madiba Oli kiso, oli bad, oli quinine Oli muka, bakutya gwe nga Amin Wagaana ebya ba looser oli ku win, eh Baby Winnie-nie Amma take you far away from the rebels While I'll be sweet, strong and stable Amma give you my toto Toto toto toto Chorus Wujja wujja Yongeza fire gwe wujja Wujja Tijja tijja Omukwano gumpe ng'otijja Tijja Wujja wujja Yongeza fire gwe wujja Wujja Tijja tijja I'll love you sweet baby tijja Outro Balumwe omutwe Oh na na na Babe balumwe omutwe Uh la la la x3 B2C
Advertisement
Yoola featuring Aroma | B2C Ent
3553 Views
Awo featuring David Lutalo | B2C Ent
5330 Views
Munda Awo | B2C Ent
4878 Views
Amattu Magule featuring Bebe Cool | B2C Ent
7407 Views
Freaky Love featuring Rabadaba X Weasel | B2C Ent
7349 Views
Gutujja featuring Rema Namakula | B2C Ent
26146 Views
No You No Life featuring The Ben | B2C Ent
30425 Views
Gutamiiza featuring Radio and Weasel | B2C Ent
13176 Views
Nyongera | B2C Ent
12157 Views
Kola | Daddy Andre
1187 Views
Oba Onfuna [Owebina] | Fixon Magna
1013 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4550 Views
Personal | Zuli Tums
1129 Views
Advertisement


text:
Ministry yeebyobulamu erangiridde abantu abalala 660 abazuliddwamu obulwadde bwa Covid 19 mu Uganda nga bano beebamu ku bantu e 5,064 abaakebereddwa gyebuvuddeko.
Ministry yeebyobulamu egamba nti omuwendo guno guleetedde abantu abaakazuulibwamu Covid 19 mu Uganda okulinya okutuuka kubantu kaakano 23,860.
Ayogerera ministry yeebyobulamu, Ainebyona Emmanuel, agamba nti akasattiro keeyongedde mu kibuga Kampala nga abantu abazuliddwamu obulwadde babadde (254), e Wakiso (92), e Kisoro (48), Sheema (47), Mbarara (33), Masaka (47), Buhweju (26), Lyantonde (18), Jinja (20), Kagadi (17), Rubirizi (10), Luwero (11), Moyo (6), Masindi, Hoima ne Buikwe (5), Gulu, Kazo, ne Kayunga (3), Kamuli, Bushenyi, Buyende, ne Kiruhura (2), Kakumiro, Buyende, Arua, Ngora ne, Nakaseke (1).
Abaakafa ekirwadde kino bakyali 207, ssonga anakajjanjabibwa nebawona beyongeddeko okutuuka kubantu 9,510 oluvanyuma lwokusiibula abalala 136 eggulo ate abakakeberebwa ekirwadde baweze emitwalo 65 mu 2,535.


text:
Amawulire
Olwaleero gemattikira g’Omukama Oyo aga 26
Ivan Ssenabulya
September 12th, 2021
Bya Ritah Kemigisa
Omukama wa Tooro, Oyo Nyimba Kabamba Iguru IV olwaleero awezezza emyaka 26 ngatudde ku Namulondo yabaja Jajja be.
Olwaleero gyemikolo gyamattikira, ejimanyiddwa nga Empango.
Omukama Oyo ye mukulembeze wennono, akyasinze obuto okutula ku Namulondoa, nga yattikirwa mu mwaka gwa 1995 ngalina emyaka 3 oluvanyuma lwokufa kwa Kitaawe Omukama Patrick Kaboyo Olimi.
Ku lunnaku Lowmukaaga baatongozza entekateeka yobukama, oba ekirooto kyebatuumye Kingdom’s Vision 2045 ku mubala socio-economic development, transformation and prosperity of the People and Kingdom of Tooro entekateeka egenda okuyitwamu okuleeta enkulakulana eri abantu ba Tooro.
Entekateeka eno yamyaka 5, ngessira balitadde ku buwangwa, enono, ebyobulambuzi, obutumbula ebyobulimi, okuwa abantu obukugu obwomutwe, okutumbula ebyobulamu nokulwanyisa mukenenya nebirala.
Bino byebyesigamizddwako okuletawo enkulakulaa eyanamaddala.


text:
Ekitongole kya Nnaabagereka Development Foundation (NDF) nga kiri wamu ne Finance Trust Bank, nate kitegese Ekisakaate kya Maama Nnaabagereka, wabula nga ku mulundi guno kigenda kwetabwamu abo bokka abaatuula ebibiina ebyakamalirizo omuli; P.7, S.4 ne S.6 kuba be basinze okusoomoozebwa .
Bw’abadde afulumya enteekateeka zino ku lwa Minisita avunaanyizibwa ku woofiisi ya Nnaabagereka, Owek. Nankindu Kavuma, mu bimuli bya Bulange olwaleero, Minisita w’ebyamawulire Noah Kiyimba agambye nti ku mulundi guno essira balitadde ku bawummuze.
Minisita Kiyimba agambye nti Ekisaakaate eky’omulundi guno kyakuyindira wansi w’omulamwa “Okukuza bamusaayimuto abajjudde ebinonnoggo, obwekanya n’okwesonyiwa ebintu ebimu nga tukozesa obuntubulamu” era nga kyakubeera mu Bulange Mmengo.
“Maama Nnaabagereka n’ekitongole kya Nnaabagereka Development Foundation balabye ng’abawummuze basoomoozebwa era ne balaba nga kigwanidde okubategekera Ekisaakaate kino basobole okubudaabudibwa era mu buufu obwo Ekisaakaate kya luno kyabo bokka abamaliriza ebibuuzo by’akamalirizo.” Owek. Kiyimba bw’agambye.
Owek. Kiyimba annyonnyodde nti ku mulundi guno Ekisaakaate kya nsimbi za wansi ng’omwana ajja kuba asasula emitwalo 15 gyokka okumala ennaku 5 nnamba n’asaba abantu okukijjumbira era n’agattako nti okwewandiisa ku mulundi guno kugenda kubeera ku mutimbagano era nga kutandikidde.
Okusinziira ku Minisita Kiyimba olw’ekirwadde kya Ssennyiga Corona, omuwendo gw’abaana tegugenda kubeera munene nnyo nga anaasooka y’ajja kuganyulwa mu nteekateeka eno ate nga tebajja kusulayo ng’enkola bw’ebadde naye baakunonebwangayo olw’eggulo okufaananako omuyizi asoma ng’ava waka.
Kinajjukirwa nti Ekisaakaate kya Nnaabagereka kitegekebwa buli mwaka mu mwezi gwa January (Gatonnya) naye olw’ensonga y’ekirwadde kya Ssennyiga Corona eyataataaganya ebyenjigiriza ne biggalwa wamu n’okukyusa Kalenda egobererwa amasomero, olukiiko olutegese lwasalawo kitegekebwa mu luwummula era kiganyule abayizi abatudde ebibuuzo ebyakamalirizo.


text:
Dan Muliika "Yasimattuka Okuttibwa"
Eyaliko katikkiro wa Buganda Daniel Muliika ebyafaayo bimwogerako nga Katikkiro wa Kabaka Mutebi ataatya biduduma era ku nsonga yayogeranga kaati nga musezi agula essowaani nti kyekyo.
Katikkiro Muliika, yamala ku bwakatikkiro omwaka gumu gwokka kyokka bintu ebimwogerwako era naye bingi byanyumya byeyalabira mu woofisi eyo naye mu byonna, bw’atuuka ku lunaku lweyawonera awatono okuttibwa, asigala anyenya mutwe.
Tutuukiridde muliika okutunyumiza olugendo lwe nga katikkiro, nga bwetwetegekera amatikkira g’omutanda ag’omulundi ogw’a 23.


text:
2412 Views
"Yoola" Yeee........... Yoola omukwan'ogutwaale Yoola omukwan'ogutwaale... aaahh... [chorus] Yoola.. yoola omukwan'ogutwaale Sweetheart.. yoola omukwan'ogutwaale Yoola.. (yoola) yoola omukwan'ogutwaale Sweetheart.. yoola omukwan'ogutwaale [verse 1] Nze kukyempulira aah Onkubisa masanyalaze Omubiri gwakyankalanye eeh Gwagala ka massage When you need me, nterako my number see u baibe hmmm When you miss me, teekako akayimba kali ma baibe Nze nkuloota nyo erinya lyo, ndiyimba nyo ahh Nkwetaaga nyo ekyamazima njagala onsaleko ooh [chorus] Yoola.. (yoola) yoola omukwan'ogutwaale (yoola) Sweetheart.. ooh yoola omukwan'ogutwaale Yoola.. (ahh) yoola omukwan'ogutwaale Sweetheart.. (sweetheart) yoola omukwan'ogutwaale [verse 2] You are ma baibe, Gwe wootali sirina kyendowooza You are ma sugar, Omukwano gwo nz'oluusi gunkaabya.. Gweninda, baibe gwe gweniinda Gweninze, omukwano gwo gweniinze Nze nkuloota nyo erinya lyo, ndiyimba nyo aah Nkwetaga nyo Ekyamazima njagala onsaleko ooh [chorus] Yoola.. yoola omukwan'ogutwaale Sweetheart.. yoola omukwan'ogutwaale Yoola.. yoola omukwan'ogutwaale Sweetheart.. yoola omukwan'ogutwaale [bridge] Woona x3 (woona) kwata woona woona (woona) Woona x3 (woona) kwata woona woyagala Woona x3 (woona) kwata woona woona (woona) Woona x3 (woona) kwata woona woyagala eeehh [chorus] Yoola.. yoola omukwan'ogutwaale Sweetheart.. yoola omukwan'ogutwaale Yoola.. (yoola) yoola omukwan'ogutwaale Sweetheart.. (sweetheart) yoola omukwan'ogutwaale (yoola) chorus] Yoola.. (aaahh) yoola omukwan'ogutwaale Sweetheart.. (yeee) yoola omukwan'ogutwaale Yoola.. (yoola) yoola omukwan'ogutwaale Sweetheart.. (ahah) yoola omukwan'ogutwaale Sweetheart, yoola omukwan'ogutwaale x3 Lyrics by mp3jaja.com
Advertisement
Yoola | Lillian Mbabazi
2413 Views
Kola | Daddy Andre
1187 Views
Oba Onfuna [Owebina] | Fixon Magna
1013 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4550 Views
Personal | Zuli Tums
1129 Views
Advertisement


text:
Amawulire
Ababaka balemesezza DFCU okutunda ettaka lya gavumenti
Ivan Ssenabulya
October 14th, 2021
Bya Prosy Kisakye
Akakiiko ka palamenti akavunayizibwa ku kuzimba, kaasimbye nebalemesa DFCU Bank okutunda ettaka lya gavumenti mu kitundu kye Tororo.
Ettaka eryogerwako gavumenti yali, yalikwasa aba Kasoli Community okuzimbako amayumba, agomulembeze eri abantu.
Mu mwaka gwa 2010, okukaanya kwatukibwako wakati waba Kasoli Community e Tororo, gavumenti ya Uganda, UN Habitant, DFCU Bank nobukulembeze bwa munisipaali ye Tororo okutandika ku polojekiti yamayumba okujja abantu mu migotteko.
DFCU yawola gavumenti nebitongole ebiralala, ebyali mu polojekiti eno, obuwumbi 2 nobukadde 600 wabula ssente ezabalema okusasula.
Chris Serunkuuma, avunayizbwa ku byamabanja nobugagga bwa Banka yategezezza ababaka ku kakiiko kabaddi kakubirizibwa omubaka we Kigolobya, David Karubanga nti ssente zino zaalina okusasulwa mu myaka 15 wabulabasazaamu endagaano mu myaka 6 nga balemereddwa okusasaula.
Wabula ababaka, bazikubyemu makikakiika okwaka, nebawkanya ekyokutunda ettaka lino
Omubaka wa Bukoto Central e Masaka, Richard Ssebamala yoomu ku batuula ku kakiiko kano.


text:
Abantu abawerako basimattuse okufiira mu kabenje ku luguudo oluva e Wakaliga okudda mu Kampala, emmotoka Costa bweremeredde omugoba waayo, n’esaabala abagoba ba Bodaboda ne mmotoka endala.
Abantu ababadde mu costa eno abamu bayise mu madirisa nga bagwa ebweru okutaasa obulamu.
Costa Namba UAY 071 D ebadde yakayisa police ye Lungujja, netandiika okutabuka era okukakkana esibidde mu bitundu by’e Mengo okuliraana essomero lya Lyna Day care ne Jakalanda.
Emotooka eno esabadde bodaboda 4 ezibaddeko n’abasaabaze netomera ne Taxi nejonoona,era abatomeddwa baddusidwa mu malwaliro nga balumiziddwa nnyo.
Abamu ku basaabaze ababadde mu Costa eno nga nabo bafunye ebisago olwendabirwamu ezibasaze, bagamba nti ekibawonyeza okufa ye mmotoka eno okutomera mmotoka endala ezikozenga ebiziyiza olwo nesobola okusiba.
Abasaabaze abamu bemuluginyizza ku costa ezikolera ku luguudo oluva e Kampala mu kibuga okudda e Lungujja mu Lubaga municipality okuba nti ezimu nkadde nnyo, kwossa n’abazivuga okubugisa ekimama n’endiima.


text:
Kkooti etaba amawanga g’obuvanjuba bwa Africa etudde mu kibuga Arusha ekya Tanzania eya East African court of Justice, esingisizza Rwanda omusango gw’okuggalawo ensalo yaayo ne Uganda nti yakikola mu bumenyi bwamateeka.
Kooti erabudde Rwanda obutakiddira kyeyakola.
Bino bibadde mu nsala yábalamuzi ba kooti eno bataano okubadde; Yohane Masara, Dr. Charles Nyawello, Charles Nyachae, Richard Muhumuza ne Wabwire Wejuli.
Munnamateeka womu Kampala Steven Kalali yeyaloopa omusango guno , ngágamba nti Rwanda kyeyakola nti kwali kutyoboola ndagaano eyamawanga ga East Africa, ekkiriza abantu okutambula n’okusuubula ekyere mu mawanga gannamukago gwa East African Community.
Ngénnaku zómwezi 28th February, 2019 Rwanda yaggalawo ensalo ye Gatuna, ngerumiriza Uganda okwenyigiranga mukuwamba n’okuggalira bannansi ba Rwanda, ate netabatwala m kooti kwewozaako.
Mu nnamula yabwe abalamuzi ba kooti eno banenyezza Rwanda okunafuya eby’obusuubuzi nebyenfuna wakati w’amawanga gombiriri, okumala emyaka esatu ensalo gyeyamala nga nzigale, era nebalabula Rwanda kino obutakiddira.
Wabula abalamuzi tebalina ludda lwebalagidde kuliyirira lunaalwo.
Munnamateeka Kalali asanyukidde ensala yá kooti , nágamba nti kyakuwa ekyókuyiga eri amawanga amalala gannamukago, obutaddamu kukola nsobi yeemu, nókussa ekitiibwa mu ndagaano zebakola námawanga amalala.
Wabula ensala wegidde nga Rwanda yaggulawo dda ensalo zaayo okuli eye Cyanika, Gatuna ne Mirama Hills.


text:
1 Ebyomumirembe 7
Endagaano Enkadde nʼEndagaano Empya
Ekika kya Isakaali
7 (A)Abaana ba Isakaali baali bana:
Tola, ne Puwa, ne Yasubu, ne Simuloni.
2 Batabani ba Tola baali
Uzzi, Lefaya, Yeryeri, Yamayi, Ibusamu ne Semweri, era be baali abakulu b’enda zaabwe. Ku mulembe gwa Dawudi, bazzukulu ba Tola baali abasajja abalwanyi nga bawera emitwalo ebiri mu enkumi bbiri mu lukaaga.
3 Uzzi n’azaala
Izulakiya.
Izulakiya n’azaala
Mikayiri, ne Obadiya, ne Yoweeri ne Issiya, era bonna baali bakulu. 4 Okusinziira ku nda yaabwe, baali basajja b’amaanyi era nga balwanyi ba ntalo, nga balina abakyala n’abaana bangi, nga bawera abasajja emitwalo esatu mu kakaaga.
5 Baganda baabwe bonna awamu abaali ab’ekika kya Isakaali baali abasajja abalwanyi emitwalo munaana mu kasanvu bonna awamu.
Ekika kya Benyamini
6 (B)Benyamini yalina abatabani basatu,
Bera, ne Bekeri ne Yediyayeri.
7 Batabani ba Bera baali
Ezuboni, ne Uzzi, ne Wuziyeeri, ne Yerimosi ne Iri, be baana bataano, ate nga bonna bakulu b’enda zaabwe. Mu kubalibwa baali abasajja abalwanyi emitwalo ebiri mu enkumi bbiri mu amakumi asatu mu bana.
8 Batabani ba Bekeri baali
Zemira, ne Yowaasi, ne Eryeza, ne Eriwenayi, ne Omuli, ne Yeremosi, ne Abiya, ne Anasosi ne Alemesi. Bano be baali abaana ba Bekeri ate nga bonna bakulu b’enda zaabwe. 9 Mu kubalibwa baali abasajja abalwanyi emitwalo ebiri mu ebikumi bibiri mu bibiri.
10 Mutabani wa Yediyayeri,
yali Birukani,
ate batabani ba Birukani nga be ba
Yewusi, ne Benyamini, ne Ekudi, ne Kenaana, ne Zesani, ne Talusiisi ne Akisakali. 11 Bano bonna baali bazzukulu ba Yediyayeri ate nga be bakulu b’enda zaabwe. Era baali abasajja abalwanyi omutwalo gumu mu kasanvu mu ebikumi bibiri.
12 Abasuppimu n’Abakupimu baali bazzukulu ba Iri, ate ng’Abakusimu bazzukulu ba Akeri.
Ekika kya Nafutaali
13 (C)Batabani ba Nafutaali baali
Yaziyeri, ne Guni, ne Yezeri ne Sallumu, era bano be bazzukulu ba Biruka.
Ekika kya Manase
14 (D)Bano be baali bazzukulu ba Manase:
Asuliyeri ne Makiri mukyala we Omwalamu. Be yamuzaalira. Makiri n’azaala Gireyaadi. 15 (E)Makiri n’awasa okuva mu Bakupimu n’Abasuppimu, n’erinnya lya mwannyina nga ye Maaka.
Omuzzukulu omulala yali Zerofekadi, era ng’alina baana ba buwala bokka.
16 Maaka mukyala wa Makiri n’azaala omwana wabulenzi n’amutuuma Peresi. Muganda we ye yali Seresi, nga ne batabani ba Seresi be ba Ulamu ne Lekemu.
17 (F)Mutabani wa Ulamu yali
Bedani,
era bano nga be batabani ba Gireyaadi, mutabani wa Makiri, mutabani wa Manase. 18 (G)Mwannyina Kammolekisi n’azaala Isukondi, ne Abiyezeeri ne Makula.
19 Batabani ba Semida baali
Akyani, ne Sekemu, ne Liki ne Aniyamu.
Ekika kya Efulayimu
20 (H)Mutabani wa Efulayimu yali
Susera, mutabani wa Susera nga ye Beredi, mutabani wa Beredi nga ye Takasi,
mutabani wa Takasi nga ye Ereyadda,
mutabani wa Ereyadda nga ye Takasi, 21 mutabani wa Takasi nga ye Zabadi,
ate mutabani wa Zabadi nga ye Susera.
Efulayimu yalina batabani be abalala babiri, nga be ba Ezeri ne Ereyaddi abattibwa mu nsi ya Gusi nga bagenze okubba (okunyaga) ente. 22 Efulayimu n’abakungubagira okumala ennaku nnyingi, era baganda be ne bajja okumukungubagirako. 23 Awo Efulayimu n’amanya mukyala we, mukyala we n’azaala omwana owoobulenzi omulala, n’amutuuma Beriya kubanga ennyumba ye yatuukibwako emitawaana. 24 (I)Ne muwala we yali Sera, era oyo yazimba Besukoloni ekya eky’emmanga n’eky’engulu, ne Uzzemmuseera.
25 Efulayimu yalinayo n’omutabani omulala erinnya lye Leefa, nga ye kitaawe wa Lesefu,
Lesefu n’azaala Teera, Teera n’azaala Takani,
26 Takani n’azaala Ladani, Ladani n’azaala Ammikudi,
Ladani n’azaala Erisaama, 27 Erisaama n’azaala Nuuni,
Nuuni n’azaala Yoswa.
28 (J)Ettaka lyabwe n’ebifo we baasenga byali Beseri n’obubuga obutono obukyetoolodde, ebuvanjuba w’e Naalani, ebugwanjuba w’e Gezeri, n’obubuga bwakyo, n’e Sekemu n’obubuga bwakyo, okutuukira ddala ku Azza n’obubuga obukyetoolodde. 29 (K)Bazzukulu ba Yusufu, Abamanase, mutabani wa Isirayiri babeeranga Besuseyani, n’e Taanaki, n’e Megiddo, n’e Doli n’obubuga obwali bubiriranye.
Ekika kya Aseri
30 (L)Abaana ba Aseri baali
Imuna, ne Isuva, ne Isuvi, ne Beriya, ne Seera mwannyinaabwe.
31 Batabani ba Beriya baali
Keberi ne Malukiyeeri, ne Malukiyeeri nga ye kitaawe wa Biruzayisi.
32 Keberi n’azaala Yafuleti, ne Somera, ne Kosamu ne mwannyinaabwe Suwa.
33 Batabani ba Yafuleti baali
Pasaki, ne Bimukali, ne Asuvasi.
34 Batabani ba Semeri baali
Aki, ne Loga, ne Yekubba ne Alamu.
35 Batabani ba muganda we Keremu baali Zofa, ne Imuna, ne Seresi ne Amali.
36 Batabani ba Zofa baali
Suwa, ne Kaluneferi, ne Suwali, ne Beri, ne Imula, 37 ne Bezeri, ne Kodi, ne Samma, ne Sirusa, ne Isulani ne Beera.
38 Batabani ba Yeseri baali
Yefune, ne Pisupa ne Ala.
39 Batabani ba Ulla baali
Ala, ne Kanieri ne Liziya.
40 Bano bonna baali bazzukulu ba Aseri, abamu nga bakulu ba nda zaabwe abalala nga basajja baakitiibwa, n’abalala nga balwanyi abazira, n’abalala nga baami bakulu ddala mu bitiibwa byabwe. Abasajja abalwanyi bonna awamu bawera emitwalo ebiri mu kakaaga.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
1224 Views
Intro Nze kyemanyi ndi wamu nawe Guno omwoyo gwenina aah... Tegukyanonya yo mulala Gwe nange mba nteredde Wade nkuli wala nyo, Tokitya nja kubewalabo Ababade bafubirira okukunemesa Mbu nkwelabile, bakwedize, Abebigambo tobawulila Tebamanyi gyetulaga ne gyetuva Tusaanye tugume, Obutego mu mukwano bungyi nyo Guma Omwoyo Nesiga nga bwenkwesiga Bino byenkugamba mazima Nkulayilila nkomawo ku lulwo Kuba gwatambuza obulamu bwange Nze kyemanyi ndi wamu naawe Guno omwoyo gwe ninna (aah) Tegukyanonya yo mulala Guma Omwoyo, Ebikemo ebyo bizze bingyi Nti naye kyendabye aah... Sikyanonya yo mulala Gwe nange mba nteredde Oh, oh, oh, oh, oh, oh... Gwe nange mba nteredde Ah, ah, ah, ah, ah, ah... Eno gyendi nange byakusika miguwa Kuwatanya emirimu gitambule Nga naye nemesebwa oluusi Olwomukwano ogutandi kumpi Mba nebuuza ali nani amukuuma Kati ali wani amubuulila, ne newaayo Okuguma olwobwesigwa bwenkusaamu Guma Omwoyo nesiga nga bwenkwesiga Bino bye nkugamba mazima Nkulayilila nkomawo ku lulwo Kuba gwatambuza obulamu bwange Nze wesibeere nawe naaba nani Silina mubeenzi ananjoyota Ngomwoyo gwekyanze Nseka mu bilooto, Mu matumbi budde mu kiro (ooh...) Kati omukwano vuma muvume Ondi wala nyo nyo nyo
Advertisement
Nteredde | Naava Grey
1225 Views
Kola | Daddy Andre
1187 Views
Oba Onfuna [Owebina] | Fixon Magna
1013 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4550 Views
Personal | Zuli Tums
1129 Views
Advertisement


text:
Twagala welabile bye wasooma mu bitaabo by’ ebyafaayo, kubanga birimu kyekubira olwo kunyonnyola oludda lumu olukwatagana kwebyo ebyali wo.Okutandiika n’olw’aleero ogenda yiga ku eby’afaayo by’ebintu ebiri munsi eno,ky’oka nga teby’awandikibwako Mubitaabo by’eby’afaayo ebisoomebwa abantu abenjawulo.
Omu Monko eyakazibwa ali mukibumbe kya Budda
Mu mwaka gw’a 2015,Bana sayansi okuva mu gw’anga ly’a Budaaki bakola CT Sikani kukibumbe kya Budda nga kitudde, ng’eno ekozesebwa okulaba ebintundu ebibeera munda nga tebilabibwa muntu akozeseza sikani yaka T.V ekika kya conventional X-rays .Munda mukibumbe kino basangamu ebintu by’e baalitebasubirirako ddala.
Ebyafaayo biraga nga munda mukibumbe basangamu omu monko nga amazemu emyaka lukkumi.Banasayansi bano bagamba nti omu monko ono yali ayambadde enyambala ya bamonko abasangibwa mu tempo z’abakyayina.
Ebyafaayo biraga nti omumonko ono yali anywa chayi eyalimu obutwa nga buno bwebwamukuma omubiri g’we obutalibwa nvunnyu kubanga gwaliko ebintu ebiringa sikulapu.
Abamonko sibangi abatekebwa mukibumbe ng’a kino ,wabula bakikolera abo abadde ekyokulabilako eri abalala,eri kano kaba kabonero akalaga nti omuntu oy’o bamusamu ekitibwa.


text:
Weetaaga obuyambi mu kukyusa Manat yo eya Azerbaijani (AZN) ofunemu BTC? Paxful, akamu ku butale aka muntu-ku-muntu akakyakulembedde mu nsi, erina buli ky`oyagala.
Paxful was founded with the goal of global financial inclusion, and we’re here to help in any way we can. With our robust security system and 24/7 customer support at your service, you can start trading your BTC in a stress-free environment. Pick from thousands of offers from trusted sellers and find cost-effective deals suitable for you. You pay zero fees when buying Bitcoin and have the convenience of paying with any of our over 450 payment methods.
Weetegese? Ggulawo akaawunti, weefunire waleti yo eya Bitcoin ey`obwereere, era otandike okusuubula leero!
Paxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Okuyisa mu Bbanka leero.
Paxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne PayPal leero.
Paxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Credit/Debit Kaadi YONNA leero.
Paxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Skrill leero.
Paxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Kaadi y`Ekirabo eya Amazon leero.
Paxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Kaadi y`Ekirabo eya eBay leero.
Paxful katale ka Bitcoin aka Muntu ku Muntu akayunga abaguzi n`abatunzi. Londako bulonzi engeri gy`oyagala okusasula era owandiikemu omuwendo gwa Bitcoins gwe weetaaga.
Obutume bwaffe kwe kuwa abakozi ekibanja ekyangu, eky`obwenkanya ate ekyesigika kwe basuubulira ne baganyulwa mu ntuuyo zaabwe. Ebiseera ebisinga obuzibu bwaffe obunene bwetooloolera ku ssente, okuzifuna n`okuzitambuza. Twewaddeyo okusumulula amaanyi g`abantu nga tuzimba ekibanja ky`okusasulira ebikozesebwa ekya muntu ku muntu mu nsi yonna eky`ebiseera eby`omu maaso. Paxful ye PayPal + Uber era ye Wall Street y`abantu.
Yambako abantu abalala muAzerbaijan okufuna Bitcoin era osobola okufuna amagoba MANGI okutuusiza ddala ku 60% ku buli butunzi. Tandika okutunda ne akaawunti ya bbanka yo kati, laba okuluŋŋamya kwaffe okw`obwereere. Paxful efuna abaguzi ba Bitcoin abasukka mu 1000 okuva muAzerbaijan buli lunaku.
Ggulawo akaawunti otandike okutunda
Olina abantu bangi b`omanyi abaagala okugula Bitcoin muAzerbaijan? Ng`okozesa Kiyosiki ya Bitcoin ne pulogulaamu y`Abanywanyi ofuna ebitundu 2% ku buli busuubuzi ennaku zonna ng`ogabana bugabanyi linki. Tandika kati.


text:
Abakozi Ba Yunivaasite Beedimye
Olwaleero emirimu gibadde misannyalavu ku university za gavumenti zonna, abakozi basazeewo okwediima nga baagala bongezebwe omusaala ng’omukulembeze w’eggwanga bwe yabasuubiza.
Abakozi ba university za gavumenti zonna 6 bagamba nti omwaka ogwayita baayimiriza akeediimo kabwe nga president abasuubizza okubongeza obuwumbi 28, bazirinze tebazirabako era beeweze obutadda ku mirimu okutuusa nga basasuddwa. Akeediimo ka bano katandikiddewo okukosa emirimu ku University ezo, nga Moses Walugembe bw’annyonnyola.


text:
Ekibuuzo
Manya ntya oba nga ndi mu mukwano?
Okuddamu
Manya ntya oba nga ndi mu mukwano?
Okuddamu:
Omukwano gwa manyi. Gufuga era guletera enkyukakyuka nyingi mu bulamu bwaffe. Tukola okusalawo kungi okukulu nga twesigamye ku ngeri gyetuwuliramu, era netuyingira obufumbo kubanga tuwulira nga “tuli mu mukwano”. Eno esobola okuba nga yensonga lwaki obufumbo bungi bukomerera busattuluddwa. Bayibuli etusomesa nti okwagala okutuufu ssi mpulira oba ebisaasaazi ebija nebigenda wabula kusalawo. Tetulina kwagala bwagazi abo abatwagala; tulina okwagala naabo abatukyawa, mu ngeri yemu Kristu gyeyagalamu abao abatayagalika (Lukka 6:35). “Okwagala kugumiikiriza, kulina ekisa; kwagala tekuba na buggya; okwagala tekwekulumbaza, tekwegulumiza tekukola bitasaana, tekunoonya byakwo, tekunyiiga, tekusiba bubi ku mwoyo; tekusanyukira bitali bya butuukirivu, naye kusanyukira wamu n'amazima; kugumiikiriza byonna, kukkiriza byonna, kusuubira byonna, kuzibiikiriza byonna.” (1 Abakkolinso 13:4-7)
Kyangu “okugwa mu mukwano” n’omuntu yenna, wabula waliwo ebibuuzo byetulina okwebuza nga tetunasalawo oba kyetuwulira kwagala kutuufu. Okusookera ddala, omuntu oyo Mukristaayo, oba ddala yawa obulamu bwe eri Kristu? Ddala akkiriza Kristu olw’obulokozi?. Era, bwoba olowooza okuwaayo omutima n’empulira yo eri omuntu oyo omu, olina okwebuuza oba osobola okukkiriza omuntu oyo wagulu w’abantu bonna era okuteeka enkolagana okuba ey’okubiri kw’eyo gyolina ne Mukama. Bayibuli etugamba nti abantu babiri bwebafumbiriganwa, bafuuka omubiri gumu (Oluberyeberye 2:24; Matayo 19:5).
Ekintu ekirala kyolina okulowoozako kiri nti, omuntu oyo ddala asaana okuba omwagalwa wo? Ddala atadde Katonda ku mwanjo era okuba nga yasooka mu bulamu bwe? Ddala asobola okuwaayo amanyi ge, obudde bwe okusobola okuzimba enkolagana mu bufumbo enabeerera emirembe gyonna? Tewali kipima kisobola kutubuulira oba tuli mu mukwano n’omuntu yenna, wabula kikulu okukebera n’etutegera oba tugoberera mpulira yaffe oba bisaasaazi byaffe oba tugoberera kwagala kwa Katonda eri obulamu bwaffe. Okwagala okutuufu tekuwulirwa buwulizi kyoka wabula era kuba kusalawo. Okwagala kwa Bayibuli kwekwagala omuntu ebiseera byonna wabula ssi lwetuwulira lwoka nga tuli “mu mukwano”
English
Manya ntya oba nga ndi mu mukwano?


text:
Amawulire
Babawadde obutwa
Ali Mivule
July 17th, 2013
Omuntu omu afudde abanu b’omu maka gamu bwebategedwa obutwa.
Abantu bataano beebalidde obutwa buno ng’abana bali ku bitanda bapooca.
Bino bibadde ku kyaalo Bajjo mu district ye Mukono.
Afudde mwana way aka 9 ye Eva Kisakye ng’abadde muyizi ku Mukono Junior school.
Abali obubi kuliko maama w’omugenzi Harriet Nabawesi, Ketty Nalubowa, Sylvia Namaganda, and n’omwana omulala ow’emyaka 10
Obutwa buno kigambibwa okuba nga bussiddwa mu mmere ebadde ku sigiri
Omu ku b’omu maka gao agamba nti nga bakamala okulya emmere batandise okuddukana era wayise mbale nga bonna bagudde eri bataawa
Tekinnategerekeka ani akoze ekikolwa kino ekyettima


text:
Omwogezi w’eggye lya Uganda People’s Defence Forces – UPDF Brig. Gen. Flavia Byekwaso bwabadde ayogerako ne Radio Simba ku kya Lt. Col. Napoleon Namanya Kyabihende eyakulidde aba Military abagenze ku kitebe kya United Nations Human Rights- UNHR abasiiwuse empisa nebakuba Bannamawulire.
Brig. Gen. Byekwaso agamba nti abavunaaniddwa buli omu basinzidde ku kiki kyeyakoze nti era bwebaala basindikibwa babakuutira obutakuba Bannamawulire.
Agamba nti Lt. Col. Namanya teyengira mu kukuba Bannamawulire, nabwekityo teyabadde namusango gwonna gumuvunaanya.
Share.


text:
5351 Views
Sabula TNS Kampala UG Queen Karma Baur on the beat, baby Gwe wanywezaamu Olaba otya ng’ompita Mummy yo? Nga nange nkuyita Daddy yo? Nakoowa okuba mu bungalow Ebiri ewange tebisangika no Nga yenze Mummy yo Naawe nga yeggwe Daddy yo Nakoowa okuba mu bungalow Ebiri ewange tebisangika no Ova ku source of the Nile babe Abantawanya, hakuna work so babe Manya this moment Taasa Queen eyo order My doctor (mpa) the right dose you know Ciroc bottle gy’olina y’amaanyi Oooh ontamiizaamu Tokimanyi gwe yanywezaamu A sindani my baby no Njagala Panadol my baby yo I don’t like it baby yo Nga ndimu nzeka mu bungalow Nze njagala Panadol septrin yeebasa Omutwe gumbobba wootaba Nkulowooza nga sineebaka Wandikinkoledde n‘oddako ewaka Nina byenina Haffy whine for ya Touch your body baby dance for ya Wanchamulamu gwe wasabula Yeggwe yasabula A sindani my babe no Njagala Panadol my babe yo I don’t like it babe yo Nga ndimu nzeka mu bungalow Sigutegeera, Omusujja bwe gunnuma apaana Ontuuyanya nnyo my kyana Ne Kabakko yandabye nkaaba Baby onnumya apana Oh my baby boo Mpa eddagala binnuma wuuwi Mpozzi ŋambe TNS Baganda bange obamanyi obusungu A sindani my babe no Njagala Panadol my baby yo I don’t like it babyType equation here. yo Nga ndimu nzeka mu bungalow
Advertisement
Kansalewo | Sheebah Karungi
458 Views
Nkutuse | Sheebah Karungi
1504 Views
Empeta featuring King Saha | Sheebah Karungi
1430 Views
Nakyuka | Sheebah Karungi
4003 Views
Tevunya featuring Fik Fameica | Sheebah Karungi
4071 Views
Follow Me featuring Harmonize | Sheebah Karungi
2865 Views
Onkutudde | Sheebah Karungi
5217 Views
Jealousy | Sheebah Karungi
4933 Views
Exercise | Sheebah Karungi
4645 Views
Omwooyo | Sheebah Karungi
6068 Views
Mummy Yo | Sheebah Karungi
5352 Views
Beera Nange Remix featuring Feffe Bussi | Sheebah Karungi
5727 Views
Beera Nange | Sheebah Karungi
7975 Views
Binkolera featuring The Ben | Sheebah Karungi
6047 Views
Omuntu featuring Lydia Jazmine | Sheebah Karungi
2248 Views
Akusse | Sheebah Karungi
6025 Views
Nkwatako | Sheebah Karungi
35398 Views
Lifist | Fik Fameica
450 Views
Kansalewo | Sheebah Karungi
458 Views
Picha featuring Grenade Official | Grenade Official
436 Views
Oliwa | Carol Nantongo
361 Views
Kola | Daddy Andre
2835 Views
Oba Onfuna [Owebina] | Fixon Magna
1739 Views
Akageri featuring Recho Rey | Aybrah
2844 Views
Advertisement


text:
Club ya KCCA ekansizZa omuteebi munnansi wa Democratic Republic of Congo Simon Tshisungu Kankonde, okwongera okuggumiza olugoba oluteebi, nga betegereka sizoni ejja eya 2022/2023.
Simon Kankonde atadde omukono ku ndagaano ya myaka 2 nga acangira club eno endiba, era afuuse omuzannyi ow’okutaano omupya okwegatta ku KCCA mu kwetegekera sizoni ejja.
Abazannyi abalala ye Moses Waisswa, Faizal Wabyoona, Saidi Mayanja ne Allan Enyou.
KCCA FC ng’etendekebwa Morley Byekwanso, season ewedde yamalira mu kifo kyakubiri nga Vipers eyawangula ekikopo yabasinga obubonero 18.


text:
Katikkiro wa Buganda Charles Peter Mayiga agambye nti omulembe omutebi gujjudde okusomooza okwamanyi kyokka ebisomoozo bino tebyawukana ne byo ebyemirembe egyayita.
Bweyabadde aggalawo olusirika lw’olukiiko lwa Buganda olunaku lweggulo ku Buganda Royal Institute e Mengo, Katikkiro yanokoddeyo ebikolwa nga enguzi, okugulirira mu byobufuzi, obukulembeze obw’ennono obwekimpatira n’ebirala nga ebimu ku bisomooza omulembe guno.
Katikkiro era yasabye abantu ba Buganda bulijjo okunywerera nga ku Kabaka wabwe mu kusomozebwa kwonna nókunyweza empagi eyóbumu okutwala Buganda mu maaso.
Amyuka omukubiriza w’olukiiko lwa Buganda Owek Ahmed Lwasa, yasabye abakiise bulijjo okwenyigiranga mu mirimu gy’obwakabaka nga Luwalo Lwange nemirala.


text:
LABA GANO
AMANNYA g'Abaganda ag'ebika tegaamala gagwawo wabula galina ensibuko ng'agamu gava mu mirimu gye baakolanga amalala gava mu mizannyo n'amalala mu byafaayo bya Buganda oba mu mpisa n'obulombolombo. Laba gano wammanga:
MUGERWA:
Erinnya lino lya basajja abeddira Enkima nga liva mu kigambo okugerula ekitegeeza okukyusa ekintu. Edda waalingawo omusawo gwe baayitanga omugeruzi ng’ono agerula baana. Omukazi bwe yabanga n’olubuto olw’abalongo kyokka nga tayagala kuzaala balongo, omugeruzi yabagerulanga n’abakyusa, omu ne bamuzaala leero, omulala nga wayise ennaku ssatu oba wiiki oluusi n’omwezi nga omusawo bwe yalabanga. Olwo abaana baba tebakyali balongo. Mu kugerula kuno mwe muva erinnya Mugerwa eritegeeza okyusakyusa abaana abandibadde abalongo.
NAKIBOMBO:
Bano baba baana bawala abeddira Olugave. Erinnya liva mu muddo oguyitibwa ebbombo oba ekibombo. Abalenzi batuumibwa Kibombo.
KATWERE:
Lino liva mu kigambo ntwere nga guno guba mwenge ogwakasula olunaku olumu mu kinnya nga bagubisse, gwe guyitibwa entwere. Oyinza okugamba nti Katwere litegeeza omwenge ogwakasula olunaku olumu mu kinnya mwe bagubikkira.
KALYESUBULA:
Abasajja abeddira Endiga be batuumibwa erinnya lino. Liva mu kigambo kusubula ekikozesebwa mu mulimu gw’okukomaga. Okusubula kwe kuyubuluza ekikuta ky’omutuba okuva ku muti ng’ogenda kukikolamu olubugo.
KINSAMBWE:
Linnya lya basajja nga liva mu binsambwe ebyeyambisimbwanga mu kuzimba ennyumba nga bye bisiba emiti n’emmuli. Bimera mu bibira.
SSEMUWEMBA:
Erinnya lino lya basajja nga liva mu kigambo muwemba nga kino kimera balima kirime ne kivaako obusigo bwe bayita omuwemba nga guno bagukozesa mu kuyiisa omwenge.
SSEKISAMBU NE KISAMBU:
Amannya gano gava mu linnya eriweebwa ennimiro mw’omaze okukungula emmere n’ogireka awo nga tosizeemu kirala, ennimiro emale okuddamu obugimu. Kino kye bayita ekisambu era mwe muva amannya ago Kisambu ne Ssekisambu. Abawala babatuuma Nakisambu.
SSEGGOBE:
Lino liva mu ggobe nga bino bikoola bya mpindi bye bafumba ne bakaza n’oluvannyuma ne babisa okufunamu obuwunga bwe bayita eggobe era nga balulya nga nva bwe balussa mu binyeebwa oba okufukamu amazzi n’omunnyo n’olya.
MAKAAKU:
Bano baba basajja nga liva mu kigambo mukaaku ekitegeeza ekikuta ky’omutuba ekimaze okuggyibwa ku muti nga kirinze kukolwamu lubugo. Kino kye kiyitibwa omukaaku era mwe muva erinnya Makaaku ly’oyinza okugamba nti litegeeza ekikuta ky’omutuba ekiggyiddwa ku muti.
KIMOTE:
Erinnya lino lya basajja nga liva mu linnya eriweebwa olubugo olumyufu lwe bafumbako mu ntamu nga tebannalwanika. Olubugo luno nalwo luyitibwa kimote.
LUKENGE NE NALUKENGE:
Gano gava mu bulwadde bwa kakenge, nga buno bwe bukukwata owulira ng’alina amafumu mu lubuto olw’omukka oguba guyitiridde mu lubuto.
NNUNDA:
Linnya eriva mu linnya eriweebwa ekinyonyi kye bayita nnunda oba kalooli oba mulengeranseenene nga gano gonna mannya ga kinyonyi kino.
SSEWANKAMBO:
Baba basajja. Erinnya lino liva mu linnya ly’ekinyonyi ekiyitibwa enkambo.
MUKUYE:
Liva mu kigambo enkuyo nga guno muti gwe babajja ne bagukozesa okuzannya omuzannyo gwe bayita okukuba enkuyo.
MUTEBI:
Erinnya lino liva mu kigambo ‘kutebuka’. M.B Nsimbi mu katabo Waggumbulizi agamba nti abantu ba Kabaka tebamusinga magezi. Kabaka okusinga abantu be amagezi kwe bayita okutebuka oba okuteba era mwe muva erinnya Mutebi eritegeeza omuntu asinga abalala amagezi.
KASIITA:
Erinnya lino liva mu kigambo kusiita nga guno gwabanga muzannyo mu Buganda. Baafunanga ensigo emmyuufu eriko eriiso eriddugavu gye bayita ssiiti ne bagiziika mu nfuufu ne bagenda nga bakola entuumu z’enfuuFu ng’olina okuteeba entuumu mw’eri.
LUGUJO:
Lino lya basajja nga liva mu kigambo mugujo ekitegeeza ekisawo ky’effumu omuyingira omuti gwe bayita olunyago.
KIGOZI NE NAKIGOZI:
Gano amannya gava mu lugoye oluyitibwa engozi. Engozi lwe lugoye olusitula omwana olumusookako nga yaakagwa. Olugoye luno lukulu nnyo era terumala gajaajaamizibwa, kubanga omuntu omubi bw’alukwatako ayinza okukola omwanawo ekibi. Mu ngozi eno mwe muva Kigozi ne Nakigozi. Kyokka waliwo abamu abatuuma Nangozi mu kifo kya Nakigozi.
NAKAYIKI:
Lino liva mu lulimi lwa mweso. Abazannya omweso empiki 10 baziyita kayiki era we wava erinnya Nakayiki ly’oyinza okugamba nti litegeeza empiki 10.
SSONKO:
Lino liva mu kikalappwa ekibeeramu ekkovu ekiriyamba okwekuuma abalabe nakyo kye bayita essonko. Waliwo n’omuzannyo gwe bayita ssonko ng’abaguzannya bakongojja nga bwe bakasuka empeke oba akayinja.
SSENTUMBWE NE NANTUMBWE:
Ku mubiri kuliko ekitundu kye bayita entumbwe nga bw’ova wansi ku kigere n’oyambuka nga tonnatuuka ku maviivi, awo wakati we wali entumbwe. Abaganda balina gwe bayita omwana ow’omu ntumbwe ng’ono baabanga bamutambulidde nga bamunyaze mu lutalo. Mu kitundu ekyo ekiyitibwa entumbwe mwe muva amannya Ssentumbwe ne Nantumbwe.
MUGANGA:
Lino litegeeza omuntu asawula oba ajjanjaba oba awonya abalala. Okuganga kwe kujjanjaba oba okuwonya oba okuziyiza endwadde.
LUGGYA NE NALUGGYA:
Beddira Ndiga. Mu maaso g’ennyumba abantu we bayita nga bajja awaka lwe luyitibwa oluggya era mwe muva erinnya Luggya ne Naluggya.
SSENKUNGO:
Eno yali mbwa ya Ssekabaka Ssuuna 1 ensajja era bwe yafa ne bagiziika e Najjanankumbi kyokka Ssekabaka Muteesa 1 bwe yalya obwakabaka abantu ne beemulugunya nti Ssuuna 1 yakola ekivve n’aziika embwa mu Buganda wakati. Muteesa 1 yalagira n’eziikulwayo ne bagiziika e Kawanda.
KASAGGA NE NAKASAGGA:
Gano gava mu kigambo ‘kusagga’ ekikozesebwa mu lulimi lw’abayizzi. Abayizzi bwe bagenda ku ttale okuyigga nga bamaze okuziga ensolo, basiba ebitimba byabwe era ne beesengeka bulungi we banaagittira. Bwe bamala olwo abali mu kitundu ensolo gy’eri era gye baagala okugigoba batandika okusagga. Okusagga kwe kuwoggana okw’engeri zonna okugenderera okutiisa ensolo eve we yeekukumye edduke ng’eraga eri akasiriikiriro so nga y’eri ebitimba n’abaamafumu abagenda okugifumita. Mu kusaggula kuno oba okusagga mwe muva erinnya Kasagga ne Nakasagga era kuliko n’enjogera egamba nti ‘Bakusaggira okolola ak’obugoba k’oyagala?’’ nga lukozesebwa ku muntu gwe baba bayambako okufuna ekintu ate ye yennyini n’aleeta kiremya.


text:
Abayizi abali mu bibiina eby’akamalirizo ku mitendera gyonna mu masomero agali ku musingi gw’ekanisa mu bulabirizi bwe Namirembe, olunaku olw’enkya olw’okuna lwebatandika okukola ebigezo by’okwegezaamu nga betegekera okukola ebya UNEB
Ekitongole ky’eby’enjigiriza mu bulabirizi bwe Namirembe ekya Namirembe Church of Uganda heads education institutions Association, kisindise ebigezo bino ku busabadikoni obwenjawulo.
Ebigezo bino ebituumiddwa Namirembe Diocese Mock Exams 2022, bya by’akutandika okukolebwa olunaku lw’enkya n’abayizi abali mu Primary.
Omulabirizi w’e Namirembe Wilberforce Kityo Luwalira asabye abantu bonna abavunaanyizibwa ku nteekateeka eno, okukolera awamu okutuukiriza ebiruubirwa byayo mu kawefube w’okwongera okutumbula omutindo gw’ebyenjigiriza.
Rev Nathan Mulondo akulira eby’enjigiriza mu bulabirizi bwe Namirembe, yakulembeddemu okusindika ebigezo bino ku busabadinkoni, era ategezezza nti ebigezo bino byakubayambako mukusitula omutindo gw’abayizi mu massomero g’ekkanisa, nga bwe balubirira n’okudaabirizi ago agali mu bwetaavu.
Buli muyizi anatuula ebigezo bino ku mutendera gwa primary w’akusasula 16,000 ate aba secondary baakusasula 21,000.
Ezimu ku nsimbi ezinakunganyizibwa zakuyambako okudaabiriza amasomero agali mu masoso g’omubyalo agali mu mbeera embi, era abayizi omutwalo gumu bebasuubirwa okutuula ebigezo bino ku mitendera gyonna.


text:
Abavubuka ba wano basisinkanye n’abebweru wa Buganda okubaako byebabangulwamu
Katikkiro wa Buganda Charles Peter Mayiga aggaddewo olukungaana olw’ensisinkano y’abavubuka aba wano e Buganda naabo abawangaalira ebweru wa Buganda.
Mu ngeri yeemu Katikkiro atongozza ebbanguliro ly’obukulembeze mu Buganda nga lino lyakubangula abantu abali mu bukulembeze naabo abeegwanyiza okuyingira ebifo by’obukulembeze.
Mu kwogera kwe, Katikkiro akuutidde abavubuka okutambulira ku mubala, “okufissa, okutereka n’okusiga” kibasobozese okwekulaakulanya.


text:
OMUMUYUKA wa RDC wa Disitulikiti ye Buvuma omuggya Patrick Mubiru amanyiddwa ennyo nga (Wacity) alabudde bannabyabufuzi nti tagenda n’omulundi n’ogumu kukolera mu ntalo ezisibuka ku by’obufuzi, wabula agenda kulaba nga akola emirimu awatali kusosola mu bantu bonna.
Bwabadde akwasibwa offiisi ye mu butongole okuva ku Juma Kigongo abadde mu kifo ekyo, Mubiru agambye nti agenda kulaba nga abantu be buvuma bafuna obuwereza obulungi mu kiseera wagenda okubeera mu offiisi, era nalabula abanyigiriza abantu naddala ku ttaka nti bubakeredde.
“Njagala nfuuke eky’okulabirako mu Uganda nga offiisi yange ya bantu bonna era nga buli ayagala okundaba andaba mu buntu ssi kuntumira bantu, kubanga buli omualina ebizibu bye ate nga ne nkolako yaabyo yanjawulo nnyo.
Nze sili munnabyabufuzi Pulezidenti ye yantumye okumukiikirira saako n’okulondola enkola ye mirimu, mu mbeera eyo eby’obufuzi ebyawula yawula mu bantu sigenda kubyetabamu
Ngenda kukolerera ekibiina kyange ekya NRM saako n’okutuukiriza emirimu gya mukadde wange Pulezidenti Museveni awatali kusojjebwa ku luwonzi” Mubiru bwe yagambye.
Ye Juma Kigongo abadde omumyuaka wa RDC yebazizza nnyo banna Buvuma olw’okumukuuma emyaka 5 nga akolera mu kitundu kino nagamba nti e Jinja Jalaze nayo agenda kukola obutebalira.
Do you have a story in your community or an opinion to share with us: Email us at editorial@watchdoguganda.com


text:
1 Yokaana
Essuula 1
Ekyabaawo okuva ku lubereberye; kye twawulira, kye twalaba n'amaaso gaffe, kye twatunuulira, era engalo zaffe kye zaakwatako, ebya Kigambo eky'obulamu
2 (n'obulamu bwalabisibwa, ne tulaba, era tutegeeza, era tububuulira mmwe obulamu obwo obutaggwaawo, obwabaawo awali Kitaffe ne bulabisibwa gye tuli);
3 kye twalaba ne tuwulira, kye tubabuulira nammwe, nammwe mulyoke musse ekimu naffe; era naye okussa ekimu kwaffe kuli ne Kitaffe era n'Omwana we Yesu Kristo;
4 n'ebyo tubiwandiika ffe, essanyu lyaffe liryoke lituukirire.
5 Ne kino kye kigambo kye twawulira ekyava mu ye era kye tubuulira mmwe, nga Katonda gwe musana, so mu ye ekizikiza temuli n'akatono.
6 Bwe twogera nga tussa kimu naye ne tutambuliranga mu kizikiza, tulimba ne tutakola mazima;
7 naye bwe tutambulira mu musana, nga ye bw'ali mu musana; tussa kimu fekka na fekka, n'omusaayi gwa Yesu Omwana we gutunaazaako ekibi kyonna.
8 Bwe twogera nga tetulina kibi, twekyamya fekka so nga n'amazima tegali mu ffe.
9 Bwe twatula ebibi byaffe, ye wa mazima era omutuukirivu okutusonyiwa ebibi byaffe, n'okutunaazaako byonna ebitali bya butuukirivu.
10 Bwe twogera nga tetwonoonanga, tumufuula mulimba, so nga n'ekigambo kye tekiri mu ffe.